
ÎNCHINARE 

Nenumăraților Petre Teiu, Ene 
Cristea, Pândele Mânu, eroi şi, în egală 
măsură, coautori ai acestei piese privind 
dobândirea unei noi calități etice şi 
devenirea noastră comunistă, ca oameni 
ai acestor ani. 

Pentru tot ajutorul, înțelegerea şi, 
mai ales, încrederea, în afara cărora 
aceste pagini n-ar fi existat niciodată. 

PERSONAJE 


Petre Teiu 45—48 de ani (cu gamă de interpretare, 
30—60) 

Radu Andane 32—35 de ani 

Maria Andane 55—58 de ani 

Jana Mincu 22—23 de ani 

Natalia Goran 27—30 de ani 

Ene Cristea 55—60 de ani 

Pândele Mânu 20—25 de ani 

Valentin Horia 50—52 de ani 

Floricel 18—20 de ani. 


Numărul personajelor episodice, în funcţie de 
posibilităţile teatrului. 


De n-ar fi femeile! 


PARTEA | 


Obişnuita ridicare a cortinei, un motiv melodic discret 
ca începutul unei destăinuiri şi, în sfârşit, câteva raze de 
lumini descoperind, în întunericul scenei, un pian. 
Aplecată deasupra  claviaturii — cu concentrarea 
profesionistei — Maria Andone: nu mai e tânără, degetele 
lungi, subțiri, şi-au mai pierdut din agilitate... şi reflectorul 
o cercetează îndelung, surprins parcă de căldura 
interpretării. 

În coltul opus al scenei, ca atrasă de muzică, o fată 
îmbrăcată în alb: o privire deschisă, un zâmbet trist şi, 
mai presus de orice, o simplitate cuceritoare. Cu liniştea 
gravă a marilor emoții s-a apropiat de rampă. Comentator 
lucid, muzica va adăuga confidenţei... numai ceea ce nu 
stă în puterea cuvântului. 


INTERPRETA JANEI: Numele meu este M. N. (de fiecare 
dată numele adevărat al actriței). Fac teatru de 
aproape şase ani, am jucat în tot felul de piese, iar 
rolurile — unii dintre dumneavoastră ar putea confirma 
— n-au fost din cele mai uşoare. De ce însă — şi pe 
bună dreptate — toată această confidenţă? Am să vă 
spun: eroina al cărei rol îl voi interpreta astă-seară — 
Jana Mincu — a murit în urmă cu numai câteva luni. Şi 
mi se întâmplă pentru prima oară — încerc un 
sentiment îndeajuns de ciudat — să interpretez rolul 
unui om care în urmă cu numai câteva luni s-ar fi putut 
afla aici, în faţa mea, la (numai câţiva paşi... Cum se 
explică totuşi că am acceptat rolul? Pornind pe urmele 
Janei, pe la Aluniş, Frumoasa, Tăureni, prin Oltenia, şi 


5 


Dorel Dorian 


întâlnind mulţi dintre prietenii şi tovarăşii ei de muncă, 
oamenii printre care a crescut şi a devenit de fapt ea, 
„Jana Mincu”, am înţeles un lucru emoţionant şi care, 
totodată — cum să vă spun? — a schimbat şi rolul şi 
semnificaţia piesei... poate chiar şi ceva din felul meu 
de a înţelege viaţa. Jana Mincu, într-adevăr, a murit. 
Dar pentru maistrul Ene Cristea... (S-a întors spre 
scenă). Tovarăşe Cristea! 

CRISTEA (descoperit de reflector în întunericul scenei): 
Pentru mine, Jana trăieşte şi azi. Şi-i aceeaşi fată plină 
de viaţă, săritoare, puţin băieţoasă. (Reflectorul se 
stinge.) 

INTERPRETA: lar pentru Pandele Manu, care a iubit-o... 
(şoptit, spre scenă) — nu te superi că le-am spus, nu-i 
aşa? — (Pandele, cu nelipsita-i muzicuță — acelaşi joc 
al reflectorului —, pare c-ar voi să-i răspundă, dar 
renunță în favoarea unui acord de vis)... şi o va iubi 
totdeauna, v-aţi convins şi dumneavoastră, Jana va 
rămâne aceeaşi fată visătoare, romantică. (Wu fără un 
anumit umor.) El o vedea mai altfel! Mai subiectiv! lar 
Floricel, care n-a împlinit nici 18 ani... Unde eşti 
Floricel? (Reflectorul o descoperă şi pe ea în întunericul 
scenei.) 

FLORICEL: Eu n-aş vrea, fireşte, să vă influenţez, dar albul 
părea anume făcut pentru ea! Şi chiar atunci, în ultima 
zi, dar noi, desigur, nu ştiam că-i ultima, Jana era 
îmbrăcată într-o rochie albă, pe talie, cu câteva pliuri. 
(Descrierea, în funcţie de costumul interpretei.) 

INTERPRETA (din nou singură in fața spectatorilor): Ca 
vârstă, era de vârsta mea; ca fizic — tot aşa... 
apropiată... lar Petre Teiu — care a fost pentru Jana mai 
mult decât un părinte — mi-a mărturisit că atunci când 
rid şi sunt foarte veselă, şi mă port ca şi cum n-aş fi pe 
scenă, semănăm ca două picături de apă. Dar asta ar 
însemna — nu-i aşa? — că toate fetele seamănă puţin 
între ele? (Râde încetişor, neînțelegând că a făcut o 

mare descoperire.) Despre viaţa Janei ce să vă mai 
spun? 

CRISTEA: A fost unul dintre copiii aceia, dacă v-amintiţi, 
aduşi cu trenurile prin '46, în timpul secetei... 

FLORICEL: Pe atunci avea numai 7—8 ani... 

PÂNDELE (un anumit comentariu muzical care ar putea să 
însemne: „da, mi-amintesc şi eu..”) 

CRISTEA: Şi Petre Teiu, care aflase că Jana nu mai are 
părinţi, a oprit-o la el. 

FLORICEL: Şi au trăit numai aşa, ei doi... (Eventual, o 
nouă intervenție a. muzicuței lui Pandele.) Şi a iubit-o 
ca pe fiica lui, pentru că Teiu rămăsese şi el, tot aşa, 
singur. 

INTERPRETA (după ce toţi ceilalţi au reintrat în întuneric): 
Da, aşa au trăit... Şi dacă Teiu era la Albeşti sau la 
Codrudes, pentru că el, ca specialist în intervenţii, vă 
daţi seama, era mereu trimis cu forajul, Jana de fiecare 
dată îl însoțea. De altfel şi Janei îi plăceau călătoriile şi 
sondele... Şi cele mai frumoase amintiri... Dar nu, să vă 
întreb mai întâi altceva: ştiţi cum i se spunea Janei? 

CRISTEA (ca de foarte departe): Mă băiatule, mă! 

PANDELE (îndrăgostit şi-acum): Mă Mincule, mă... 

FLORICEL: lar eu, când mă certam cu ea, îi spuneam: 
Jeanette-ştie-tot! Jeanette-ştie-tot î 

INTERPRETA (din nou singură): Şi într-adevăr ştia... Pentru 
că însoţindu-l mereu pe Teiu şi trăind printre sondori. 
Jana învățase şi ea o mulţime de lucruri, şi ar fi putut 
conduce o echipă, chiar şi mai multe echipe!... Visul ei, 
însă, a fost să înveţe şi să inventeze, cum să vă spun... 
(cu o naivitate, fără voia ei, amuzantă) aşa... un sistem 
automatizat, ca sondorii să stea, adică, toţi la birouri... 
şi să apese pe .butoane, cum sînt la noi la teatru 
soneriile pentru cabine. Apeşi pe un buton — o cabină, 
adică o sondă!... alt buton — altă sondă... Dar, în 
sfârşit... (Muzica, discret, sporeşte tensiunea momentu- 
lui.) Acum, o să vă stric puţin dispoziţia: cum a murit 

Jana. (Totul a intrat în întuneric; doar pe fața interpretei 
mai cad de undeva câteva raze de lumină.) Jana îşi ter- 
minase facultatea la începutul lui iunie; şi pentru că tot 
îi mai rămăseseră câteva săptămâni până să intre în 
producţie, a plecat să-l vadă pe Teiu, care se nimerise 
să lucreze tocmai atunci la un foraj experimental... 
După sistemul acela nou, dacă aţi auzit, al inginerului 
Radu Andone, care a fost şi profesor la institut, la 
catedră... (Muzica se întrerupe pentru câteva clipe, in- 
terpreta Janei, surprinsă şi ea, se întoarce spre pian, 
dar muzica, la fel de inexplicabil, a reînceput să se 
audă.) Acum sonda, ce să mai vorbim, fusese forată; 
Radu Andone, care condusese personal lucrarea, o 
considera drept o mare realizare... (Muzica se întrerupe 
cu totul, Maria Andone, pianista, prăbuşindu-se peste 
clapele pianului.) 

MARIA (în şoaptă, poate chiar numai mişcarea buzelor): 
Apă, puţină apă... 

INTERPRETA (încercând s-o ridice): Maria Andone, ce-i cu 
dumneata? Ce s-a întâmplat? Să chem poate pe 
cineva? Să se facă lumină! 

MARIA: Nu, te rog. Nimic! Nu s-a întâmplat nimic. Nu 
vreau să se observe. Continuă! 

INTERPRETA: Poate n-ar fi trebuit să vii. Pentru dumneata 
e totuşi un efort, o emoție. 

MARIA: Nu, nu... Continuă! Reintră, te rog, în rol. Şi 
explică-le. Să nu se supere. 

INTERPRETA (în timp ce muzica revine la primul motiv 
care a marcat ridicarea cortinei): Tovarăşa care ne 
acompaniază — şi care vă roagă s-o scuzaţi — e Maria 
Andone. Da, chiar mama inginerului... profesorului 
Radu Andone... cel cu forajul, de care v-am vorbit mai 
înainte. In mod obişnuit, fireşte, ea nu lucrează la noi, 
la teatru, dar cunoscând foarte bine întreaga întâm- 
plare — pentru că Maria Andone se afla tocmai atunci 
la Tăureni — şi pentru că ea, ca specialitate, ştiţi, e 

profesoară de muzică, s-a oferit să ne dea tot concursul 
şi să ne ajute cel puţin la primele spectacole. (Apo;, 
Măriei Andone) Pot să continui? 

MARIA: Te rog... 

INTERPRETA: Rămăsesem la sosirea Janei la schelă şi vă 
vorbeam, mi se pare. de sonde, de un nou sistem de 
foraj şi, în sfârşit, de maistrul Petre Teiu, omul pe care 
mi-l imaginasem nu ştiu dacă v-am spus — ca fiind 
foarte bătrân şi l-am descoperit trecut, e adevărat, de 
40, poate chiar de 50 de ani, dar de o neobişnuită 
tinereţe sufletească. (Aproape simultan, un reflector ne 
oferă posibilitatea confruntării. Petre Teiu se află în fața 
noastră şi interpreta Janei pare să mu fi exagerat: e un 
om în vârstă, şi totuşi — fără nimic paradoxal — încă 
foarte tânăr.) 

INTERPRETA: Tovarăşe Teiu, aş fi vrut să te rog... 

TEIU (din dreptul unei etajere de pe al cărei ultim raft se 
pregăteşte să aleagă câteva ziare vechi): Cred că nu 
mai e nevoie. Tocmai îţi pregăteam ziarele. (/ /e 
înmânează.) 

INTERPRETA (răsfoindu-le): „Viaţa sondorului” din 7... 
„Viaţa sondorului” din 8... 

TEIU: Da, viaţa noastră de fiecare zi, dintre 7 şi 11 iunie. 
Tot ce-ai fi vrut să afli e subliniat cu roşu. 

INTERPRETA (citind): „Colectivul de foraj experimental al 
inginerului Radu Andone, cunoscutul specialist în 
formațiunile de tărie medie, marne şi argile, a început 
săparea ultimelor sute de metri...” 

TEIU: Treci mai departe, la 8. 

INTERPRETA: „Durata mult redusă a forajului — numai 53 
de zile — ţinând seamă de adâncimea coloanei... 
straturi... specific... brecie...” (În alt ziar.) 9 iunie... 

TEIU (anticipând): Brigada lui Horia începuse de-acum 
cimentările. 

INTERPRETA: 10 iunie... 

TEIU: Da, în 10 se terminase cimentarea şi au început să 

apară presiunile. 

INTERPRETA: 11 iunie... „Intervenţia de înaltă calificare şi 
spiritul de înaltă răspundere al brigăzii conduse de 
inginera Jana Mincu...” 

TEIU: Pe pagina a doua, în chenar... 

INTERPRETA:  „...Colectivul de muncitori, ingineri şi 
tehnicieni al schelei Tăureni anunţă cu adâncă durere 
încetarea din viaţă...” (Înţelegând că lectura nu poate 
decât să-l îndurereze.) Să nu mai citesc? 

TEIU: Jana nici n-ar fi întrebat; ar fi aruncat ziarul şi ar fi 
strigat: „Nu-i adevărat, Teiule!” Sau: „Nu vreau să fie 
adevărat...” 

INTERPRETA (ca /a o repetiție): „Nu-i adevărat, Teiule! Nu 
vreau să fie adevărat! Sunt tânără, am 22 de ani... Si 
vreau să trăiesc! Vreau să fiu fericită!” (Redevenind ea 
însăşi.) Am spus bine? 

TEIU: Jana ar fi spus-o fără cuvinte: cu ochii, cu mâinile... 

INTERPRETA (spune şi ea acelaşi lucru — cu ochii, cu 
mâinile, veselă, râzând, sărutându-l pe Teiu... Apoi, se 
întrerupe, şi din nou ea însăşi): Şi atunci... în ultima zi? 

TEIU: Chiar şi atunci! Nici n-ajunsesem bine acasă şi m-a 
luat în primire: „Haina cea nouă e pe scaun, îmbrac-o! 
(Îşi îmbracă haina cea nouă.) Cravata, sus în dreapta, 
pe etajeră. Vezi, nu-ţi strica nodul! (/și pune şi cravata.) 
Batista n-o mai căuta; e în buzunarul dinăuntru. 
(Verifică, este.) Şi capul sus, zâmbet larg, azi plecăm să 
petrecem!...” 

INTERPRETA (ca pentru sine): Şi aţi plecat să petreceţi... 

TEIU: Am plecat? Am fugit! Am ajuns în staţie cu sufletul 
la gură; deşi timp ar fi fost berechet, am luat bilete prin 
faţă — explicând la toată lumea „unde” şi „de ce” ne 
grăbim —, am mai aşteptat un sfert da oară pe peron, 
pentru că trenul, ce să faci, soseşte la orie exacte, apoi 
alte trei sferturi în picioare, pe coridorul unui vagon 
supraaglomerat... şi toate astea pentru că inginera 
Natalia Goran, care locuia tocmai în oraş la blocurile 

trustului, ne invitase la o mică festivitate! Dar, în 
sfârşit, după amiază, la 5,20 (cu ironie) am început să 
petrecem. (Apoi, odată cu reflectorul care, vizual, îi va 
întregi replica.) O masă frumos împodobită, o mulţime 
de flori si de sticle cu tot felul de etichete, muzica de 
rigoare, covoarele strânse, vezi bine, să aibă Petre Teiu 
unde dansa... şi în mine, numai eu ştiu, o dorinţă, uite 
aşa, să se termine totul mai repede şi să mă văd odată 
plecat! (În limitele aceluiaşi decor descoperit de re- 
flector, câteva spații suplimentare de joc: o măsuţă cu 
două fotolii, oarecum distanțate de rest, un mic balcon 
spre exterior, un telefon presupus într-o încăpere 
alăturată. Invitaţii 8 - 10 persoane, aşa cum va reieşi 
de altfel şi din replică.) Sărbătoritul, după cum îţi 
închipui, era inginerul Radu Andone. Gazda — Natalia. 
Noi îi spuneam Nata. lar în funcţia de capelmaistru, 
stricându-ne tot cheful, tehnicianul acela cu 
cimentările. Valentin Horia. 

HORIA: Îngăduiţi-mi, tovarăşi, să salut prezenţa celor mai 
apropiaţi colaboratori ai inginerului Radu Andone! 
(Toastează.) 

TEIU: lar colaboratorii, cum ar veni, eram noi: Pandele, 
care-i tot închidea gura lui Horia şi-l aşeza jos... (f şi 
aşază); Cristea care nu băuse la viaţa lui din păhărele 
din astea cât degetul... (/e arată) şi nici n-ar fi băut în 
ziua aceea, să-l tai, că nu degeaba se spune că omul 
bătrân are un al şaselea simţ. Şi, în sfârşit, mai eram eu 
(a intrat şi el în cadrul decorului), şi mai era Jana, care 
se tot învârtea în faţa unei oglinzi (interpreta intră şi ea 
în rolul Janei), şi-i tot explica lui Cristea, săracu' 
(Cristea s-a apropiat şi el de oglindă), de ce-i mai bine 
să-ţi lucrezi rochiile la „Arta modei”, la Bucureşti, unde, 
vezi dumneata, aştepţi numai şase săptămâni până la 
prima probă. 

JANA: Cum ţi se pare, nea Cristea? 

CRISTEA: Cam albă... 

JANA: Tovarăşe Cristea! 

CRISTEA: Şi scurtă. 

JANA: În partea din faţă? 

CRISTEA: În partea de jos... 

JANA: Ai îmbătrânit, nea Cristea! Frecţie, reumazol! Ai 
rămas în urmă cu moda! 

CRISTEA (exp/odând): Păi, cred şi eu! Moda! Că la modă 
mă şi gândeam! N-am umplut nici prima cisternă cu 
petrol şi — poftim — noua modă!, petreceri, muzică, 
dans... 

JANA (ca o reclamatie): Auzi, tovarăşe Teiu! 

TEIU (de departe, săli): Da, auzeam... Şi mă gândeam şi 
eu: ce rost are această festivitate? Am săpat o sondă, e 
adevărat! Am ajuns şi la petrol, am cimentat şi co- 
loana... Dar tu. Radu Andone, şi tu, Nata... ba chiar şi 
tu, Valhoria! Hai, răspundeţi, cu mâna pe inimă: n-ar fi 
fost mai potrivit să mai aşteptăm o zi-două, să fi intrat 
cum se zice în extracţie normală, şi-abia după aceea, 
poftim, şi festivitatea festivităților? 

JANA: Dacă te-ar vedea cineva, ar zice că vorbeşti singur. 

TEIU: Greu e până te obişnuieşti. 

JANA: Şi că te-am adus legat! 

TEIU: Ei, nu! Chiar legat, nu! 

JANA: Sau c-ai venit numai aşa... de dragul nu mai ştiu 
cui. 

TEIU: Al rochiei! Orice rochie se cere înnoită. Sarcină! 

JANA: Şi nu puteam decât aici (anticipând o anumită 
animozitate), în prezenţa tovarăşei Nata... 

TEIU: Nu, la Nata nu mă gândisem. 

JANA: Sau poate îţi închipui (ceea ce ar întrece măsura) că 
mă aflu aici pentru Radu?! 

TEIU: Nici el n-a observat rochia? 

JANA: Că m-oi fi îndrăgostit de descoperirile lui. 

TEIU: Oricum, ar fi fost mai frumos să observe. 

JANA: ...Dar eu îl cunosc de foarte multă vreme! L-am 
avut şi profesor! Şi aşa, strict din respect... 

TEIU: De la „strict” începe. Asta-i sistemul! 

JANA: Şi dacă am venit la această sărbătorire e pentru că, 
ştiinţific vorbind... 

TEIU: Când e de-acu' „ştiinţific” — o-ho-ho! — e grav! 

JANA: E pentru prima oară când se reuşeşte un foraj 
rapid. 

TEIU: Şi dacă-i şi „prima oară”... Gata! S-a terminat! 

JANA: Eu nu-nţeleg ce vrei mata, Petre Teiu? 

TEIU: Aş fi vrut să nu uiţi că festivitatea aceasta e 
organizată de Nata, că Nata îl cunoaşte pe Radu ceva 
mai de mult... că a venit la schelă special pentru 
Radu... Şi că nu-mi vine a crede să fi organizat toată 
această petrecere, când n-ar fi fost nici momentul, 
numai de dragul ochilor tăi. 

HORIA: Îngăduiţi-i, tovarăşi, prietenului dumneavoastră, 
Valentin Horia... 

CRISTEA: Auzi, mă Pândele, te strigă prietenul! (Semn să-i 
închidă gura). : 

HORIA (e/iberânau-se): Ingăduiţi-mi un toast în sănătatea 
Măriei Andone! (Apropiindu-se de Maria Andone, care a 
intrat şi ea în atmosfera petrecerii.) Cu regretul imens 
că fiul dumneavoastră v-a invitat la schelă abia acum, 
cu ocazia terminării lucrărilor, şi că nu v-am cunoscut 
mai devreme, îngăduiţi-mi să mă bucur alături de 
dumneavoastră, să vă felicit! 

CRISTEA (jocul anterior): Pandele, felicită-l şi tu! 

MARIA (după ce a ciocnit cu cei mai mulţi, în fata lui Teiu): 
Dumneata nu ciocneşti? 

TEIU: Pentru bucurie? 

MARIA: Pentru liniştea acestei clipe. 

TEIU (punând paharul deoparte): Nu, în liniştea acestei 
clipe nu cred! 

RADU (care tocmai s-a apropiat şi a reuşit să audă 
ultimele replici): Nu crezi? Interesant. (Ușor ironic.) Ai 
putea să ne spui şi de ce? _ 

TEIU (surprins şi, poate de aceea, puțin prea grav): |n 

urmă cu o singură oră — şi nu mă aşteptam să uiţi 
chiar atât de curând — ne mai aflam pe peron. (Apoi, 
Măriei, în timp ce un reflector descoperă un colț de 
peron.) Şi Radu, dacă n-ai uitat cumva şi dumneata, 
tocmai fusese chemat la telefon... (Revenind cu 
privirea spre Radu, ajuns între timp lingă telefon.) Şi la 
început — exact: — ai ezitat să răspunzi... Şi-ţi părea 
chiar rău că mama dumitale şi cu mine, urmându-te 
(au intrat şi ei în atmosfera peronului), ne-am aşezat pe 
o bancă (se şi aşază) la numai câţiva paşi... 

RADU (/a telefon): Nu văd nici un motiv să ne alarmăm 
chiar dacă presiunea a ajuns la 37 de atmosfere! E un 
proces firesc, logic... şi stabilizarea presiunii va 
interveni cu siguranţă dintr-un moment într-altul. In 
orice caz, dacă, prin absurd, ar continua să crească, 
telefonaţi, vă rog, la inginera Natalia Goran, la 11.64. 
(A închis telefonul şi s-a apropiat de Maria Andone.) Mă 
suspectezi? 

MARIA: De câte ori nu te văd o perioadă mai lungă, îmi 
pari totdeauna schimbat. 

RADU: Poate că agitația, apropierea sfârşitului şi emoția. 
(Și ca s-o împace, conspirativ.) Emoţia serbărilor de 
sfârşit de an, aminteşte-ţi... 

MARIA: Am totuşi impresia că se întâmplă cu tine un lucru 
ciudat. De ce taci? 

RADU: Probabil ca să nu mint. 

MARIA: Şi când te gândeşti că pe vremuri îmi plăcea să 
cred că sunt singura profesoară căreia elevii nu-i pu- 
teau ascunde nimic. Ezitau doar câteva clipe, apoi... Nu 
vrei să-mi spui? 

RADU (nu fără rezerve): Azi urmau să fie extrase primele 
tone de ţiţei. Şi mai urma — ceea ce ar fi fost esenţial 
— să verific tot ce am făcut până azi. Să mă verific!... E 
amuzant, nu-i aşa? 

MARIA: Şi-n ultima zi? 

RADU: În ultima zi... (Cu ironie.) A serbării de sfârşit de 

an, au apărut presiuni în spatele coloanei de extracţie!. 
Dar asta n-ai cum să înţelegi. Când am plecat de la 
sondă, erau 34 de atmosfere. Când am vorbit la telefon 
— 37! De ce zâmbeşti? 

MARIA: Ţi s-a părut. Întreabă-l şi pe tovarăşul Teiu. 

TEIU: Şi totuşi ai zâmbit, am observat şi eu. 

MARIA: Poate pentru că nu reuşesc să înţeleg de ce atâta 
agitaţie în jurul unei sonde. Ce înseamnă o sondă? ŞI 
dacă o să se piardă o sondă? Nu vor mai exista sonde? 
(E gata să râdă.) 

RADU: Vor exista. Dar sonda asta, sonda cu nr. 243... sunt 
totuşi eu. Omul care a creat-o. Şi cin tarul — pentru că 
în tot şi în toate există un cântar — n-are decât două 
gradaţii: ratare şi succes. 

MARIA: Trebuia să-mi fi spus... 

RADU: Nu m-am înstrăinat îndeajuns pentru a-ţi comunica 
liniştit o îndoială. 

MARIA: Şi nu se mai poate face nimic? 

RADU: Ba da: să nu pui întrebări. E o superstiție. Şi să 
aşteptăm. E şi singura soluţie. Coloana-i calculată 
pentru 100 de atmosfere. Presiunea n-a ajuns decât la 
37. N-am nici un motiv să-mi creez singur obsesii... 
(Apoi, lui Teiu, grăbind prin aceasta finalul 
retrospectivei.) Şi în general, nu vreau să-mi amintesc 
de nici un peron (peronul se întunecă), de nici un fel de 


1 Pentru problematica piesei — pentru evoluţia lui Radu Andone, cât 
şi pentru înţelegerea propriu zisă a dramei — precizarea, riguros 
tehnici poate, că presiunile ar fi apărut bunăoară în spatele coloanei 
de ancoraj şi nu direct în spatele coloanei de extracţie, că limita de 
rezistentă variază de la o sondă la alta etc., n-ar fi servit, credem la 
nimic. Caietului-program, de altfel venind în sprijinul autorului, i-ar 
rămâne să solicite în mod declarat atenţia spectatorului spre 
înţelegerea procesului apariţiei presiunilor interioare, umane, şi nici o 
clipă asupra procesului tehnic, nu întâmplător mult şi poate încă 
insuficient simplificat. Şi daci uneori, să admitem, metafora şi 
simbolurile vor forţa exactitatea şi preciziunea amănuntului tehnic, 
primii care vor subscrie la această licenţă vor fi, cu siguranţă, 
adevărații specialişti în petrol. 

discuţii... (Și reintrând simultan în atmosfera festi- 
vității.) Ne aflăm aici, în locuinţa Nataliei Goran, şi 
lumea — poftim! — petrece, e liniştită, e veselă! 

TEIU (ca şi la începutul retrospectivei): În liniştea acestei 
clipe nu cred! (Și pentru că Radu, ostentativ, a ridicat 
din nou paharul.) Şi nu crezi nici dumneata... N-are 
sens! Nu beau! 

RADU (surprins, renunțând la prima intenţie şi apropiindu- 
se de Maria Andone): Atunci, în doi! Pentru revedere. 
Pentru că n-am ciocnit de mult. Şi pentru că n-aş fi vrut 
să-ţi faci griji. 

MARIA: Dar poate n-ar trebui nici noi. Radule... Poate mai 
târziu... 

RADU (încercând s-o liniştească): Dac-ar fi existat un 
pericol real, imediat, tovarăşul Teiu s-ar fi aflat în 
această clipă la sondă. 

TEIU: Şi inginerul Andone, sunt sigur, n-ar fi întârziat să-l 
urmeze. 

RADU (agravând): O ipoteză? O sugestie? O prevenire? 

TEIU: Mai mult, poate. (Ridicând paharul ca pentru un 
pact mutual.) O dovadă de încredere. 

RADU (din nou cu ostentație, renunțând să mai bea): Nu! 
Pentru încredere, pentru... înţelegere, pentru... stimă şi 
pedagogie, refuz! (Noua intervenție a lui Horia îl va 
găsi de acum în colțul opus, cât mai departe de Teiu şi 
Maria Andone.) 

HORIA: Tovarăşi, îngăduiţi-mi... (Și pentru că nimeni nu-l 
ia în serios.) Sau nu! Îngăduiţi-mi, vă rog, mai târziu! 
JANA (din apropierea lui Radu, mizând pe surpriză): 

Sunteţi prost dispus. nu-i aşa? 

RADU (neconvins): A, nu... O impresie... 

JANA: Mi-am dat seama din felul cum v”aţi aşezat aici, in 
fotoliu. 

RADU: M-am aşezat, cred, normal. 

JANA: Vă înşelaţi. (Apoi, ca o dovadă.) La facultate cel 
puţin, mi se dusese vestea, era suficient să vă văd 

apropiindu-vă de catedră, ca să-mi pot da seama de 
tot. Şi cum vă merge cu sănătatea, cu lucrarea... şi da- 
că aveţi vreun motiv de îngrijorare... 

RADU (preluând): lar la limită... tot ce gândesc, ce mă 
frământă, ce simt... 

JANA (dezarmanb: Da. Totul. 

RADU: Atunci, şi-n clipa aceasta... Putem verifica! 

JANA: In clipa aceasta, încercaţi să fiţi ironic... sobru... 
distant (cu părere de rău) şi, pe cât se poate, să găsiţi 
un pretext pentru a schimba subiectul discuţiei. 

RADU: A, nu... deloc! (Încercând s-o dezmintă şi implicit 
confirmând.) Mă gândeam doar că nu v-am văzut de 
mult. 

JANA: Nici eu... încă din primul semestru. 

RADU (conversație de salon): |n vacantă? 

JANA: Da, ultima vacanţă. 

RADU: Şi peste câteva luni... 

JANA (preluând): Cu diploma în buzunar, cu trei ştampile 
Şi „cu distincţie”... 

RADU: Mi se pare c-aţi susţinut ceva legat de foraj. 

JANA: Noi metode de intervenţie. (Apoi, nemairezistâna 
„conversaţiei” şi izbucnind într-un hohot de râs.) M-aţi 
făcut să râd. 

RADU: Dar n-am spus nimic... 

JANA: Tocmai pentru asta. Dumneavoastră îmi vorbeaţi de 
intervenţii, iar eu mă gândeam ce amuzant ar fi să mă 
invitaţi 1a dans: profesorul cu fosta lui studentă... 

RADU (ridicându-se şi invitând-o): Sunteţi invitată. 

NATA (ca din pământ lângă ei): Şi tocmai în momentul în 
care Radu Andone se pregătea să se încline în faţa 
partenerei, soarta — în persoana inginerei Natalia 
Goran — interveni între ei. (Apoi, Janeu) Ţi-l răpesc! Şi 
ca să nu intrăm în conflict, cu aprobarea şi sub privirea 
încurajatoare a familiei. 

MARIA (amuzata de scenă): Nu te-ai schimbat deloc, 
Nata! 

NATA (/a brațul lui Radu): Toată arta e să nu se observe 
schimbările. 

MARIA: Şi aşa cum te ştiam dintotdeauna: spirituală, cu 
surâsul pe buze. 

NATA: O femeie care surâde e de două ori mai tânără. 

MARIA: Categorică, fără ezitări. 

NATA: Ezitările sunt specialitatea bărbaţilor. 

MARIA: Şi, tot ca de obicei, rea. 

NATA: A fost visul meu... Dar n-am avut înclinații, talent. 

MARIA: O fată atât de capabilă... 

NATA: Inutil, talentul e nativ. 

HORIA: Tovarăşi, îngăduiţi-mi să ridic un pahar în cinstea 
Nataliei Goran! 

CRISTEA (în şoaptă): Ce faci, Pândele? 

PÂNDELE (cu referire la Horia): S-a calculat! La următorul 
e sub masă! 

HORIA (continuând toastul): Dar nu în cinstea gazdei atât 
de primitoare, închin. Şi nici a inginerei, atât de 
capabile... presupun, d a femeii, a simplei Nata (ṣi 
întorcându-se spre ea), da, Nata... pentru că tu, Nata... 
(celorlalti) şi când spun „tu”, mă gândesc la eternul şi 
neînlocuibilul  „tu”, cel de-al doilea personaj al 
existenţei umane, nelipsit în casă, pe stradă, în familie 
sau... în afara familiei, dar în esenţă, „tu, Nata”, femeia 
care iubeşte şi nu poate avea altă menire. Să ban, 
tovarăşi! (/ncepe primul să aplaude.) 

MARIA (/u; Teiu, observând că nici nu s-a atins de pahar): 
În locul dumitale, cel puţin aş fi aplaudat. 

TEIU: Au aplaudat alţii şi pentru mine. (Ṣi vizânau-/ direct 
pe Radu, a cărui reacție a urmărit-o tot timpul 
toastului.) Şi fără nici un fel de rezerve. Din toată 
inima! 

RADU (nerezistâna): Am impresia că am început să mă 
bucur (umplându-şi un nou pahar) de o prea mare 
atenţie... 

TEIU (nu fără aluzie): Nu era nevoie să-l umpli... Paharul 

de alături e tot al dumitale. De la toastul anterior. 

RADU: Şi în general, beau cât îmi place, aplaud cât vreau, 
iar în problema relaţiilor mele cu Nata, pentru că aici 
voiai să ajungi... 

TEIU (anticipând): Preferi să ţi se spună ceea ce îţi 
convine. 

RADU: Îmi convine absolut tot! 

TEIU: În urmă cu o jumătate de oră, în tren, păreai mai 
puţin convins. 

RADU (minimalizând): Să presupunem... 

TEIU: Numai că, spre deosebire de mine, dumneata... uiţi 
mult mai uşor. 

RADU: În privinţa Natei, n-am uitat niciodată nimic. 

TEIU: Atunci e şi mai grav: te minţi! 

RADU (/infirmând): O cunosc de peste zece ani! 

TEIU: Aşa cum a „cunoscut-o” probabil şi mama 
dumitale... 

MARIA (regretânad c-a fost amestecată): Tovarăşe Teiu! 

TEIU (surprins): Sau poate ai uitat şi dumneata că, în 
urmă cu o jumătate de oră, aflându-ne pe acelaşi 
coridor al vagonului şi la aceeaşi fereastră, aveai cu 
totul altă părere... Să vă reamintesc atunci... Ar fi păcat 
să nu vă reamintesc. 


(Într-un alt colț al scenei se luminează coridorul unui 
vagon de cale ferată. Muzica, jocul luminilor etc. 
accentuează senzația de mişcare a tronului.) 


NATA (în tren): Peste 20 de minute, în Vălureni. Peste alte 
10, în jurul unei mese frumos ornate... 

RADU (de la aceeaşi fereastră a vagonului): Şi, în sfârşit, 
va începe. 

NATA: În sfârşit, se va termina. 

RADU (surprins): Aveam impresia că apropierea 
festivităţii... 

NATA: Abia o aştept! Dar nu festivitatea. Nu mă înţelege 

greşit! 

RADU: Atunci? 

NATA: Clipa! Singura clipă în care inginerul Radu Andone 
nu-i nici prea absent, nici foarte preocupat... 

RADU: Şi există? 

NATA: Da. Atunci când termini un calcul, un proiect, un 
studiu, şi n-ai început următorul. 

RADU: Mă şi imaginez: plicticos, susceptibil ... 

NATA: Îngrozitor! Şi ceea ce-i mai grav: tandru, declarativ! 
(/mitânadu-l.) „Nata, dacă te gândeşti bine, viaţa 
noastră e ciudată...” 

RADU (prins): Şi-ntr-adevăr e ciudată. 

NATA: „Şi familia, din moment ce există atâtea familii, iar 
noi ne cunoaştem de atâţia ani şi ne vedem în fiecare 
zi...” Mă urmăreşti? 

RADU: Nu. 

NATA: Te gândeşti la creşterea presiunii? 

RADU: Sper să se fi oprit la 37. 

NATA: Ei, vezi, tocmai acesta-i meritul acelei clipe! Nu mai 
există nici un fel de sonde, presiuni, şi devii lucid, 
domestic, dispus chiar, la limită, să mă ceri în 
căsătorie. 

RADU: Nu pot înţelege de ce n-ai amânat festivitatea! 

NATA (imputare şi alint): Deci, nu mă ceri... 

RADU: Nata! 

NATA: Nu, acum e prea târziu! Cererea se respinge! (Si 
„parafând”.) Nu! Nu! Nu! 

RADU (prins totuşi de joc): Obişnuitul „nu”. 

NATA: Şi totuşi, a fost o zi. Acum vreo doi sau trei ani. Tu 
îţi apărai, dacă nu mă-nşel, disertaţia şi trebuia să urci 
undeva sus, la un fel de tribună... 

RADU: Mi-amintesc. (Și ca din amintire.) „Dezminţind 
teoriile unanim acceptate privind imposibilitatea fo- 
rajului rapid în formațiunile de tărie medie, mame şi 
argile...” 

NATA (întrerupânau-l): Şi la un moment dat, nu te-am mai 

auzit. iți vedeam doar mişcările, gesturile, ca printr-o 
perdea de lumină. Şi mă gândeam că, în clipa în care 
vor începe aplauzele, noi vom fugi din sală — şi nu 
ştiam unde vom fugi — şi că, pe neaşteptate, pentru 
prima oară, fără nici o introducere, mă vei întreba... 
(Un şuierat prelung de locomotivă.) 

RADU: Şi atunci ai spus: „Nu”. 

NATA: Pentru că şi atunci, în ultima clipă, ai fost ridicol, 
penibil... 

RADU: Dar ai auzit foarte bine, Nata! S-au ridicat absolut 
toţi împotriva caracterului pur teoretic al lucrărilor 
mele. 

NATA (ironică): Şi tu ai promis, fireşte, că viitoarea ta 
lucrare va fi concretizarea... şi aplicarea... şi des- 
coperirea practică... şi aşa mai departe! 

RADU: Dar era datoria mea, înţelege! 

NATA: Dacă ai fi ştiut, dimpotrivă, să surăzi şi să-i sfidezi, 
dacă ai fi fost puternic şi ai fi fost tu însuţi, aş fi fosta 
ta! 

RADU (nedreptăţit şi intr-un fel disperat): Nata! 

NATA: Şi a mai fost o zi, acum un an, mi se pare, pe la 
sfârşitul lui septembrie, când ai descoperit acest nou 
sistem de foraj. 

RADU (naiv): Şi am venit în aceeaşi seară la tine să-ţi 
spun... 

NATA: Nu! Nu atunci! Câteva săptămâni mai târziu, pe 
peron. Şi când din nou, penibil... ridicol... parcă te aud! 
RADU (tot ca din amintire): „Fii liniştită, Nata! Vom avea 
asigurate toate condiţiile. Fireşte, la început un confort 

limitat...” 

NATA: Acceptai să schimbi laboratoarele şi bibliotecile 
institutelor bucureştene pe mirajul unei schele! 

RADU (exp/icându-se, parcă): Dar au venit la mine. Nata! 
Au insistat! Nu puteam să-i refuz! 

NATA: Dac-ai fi rupt în clipa aceea biletele şi mi-ai fi spus: 
„Nu, Nata! N-are sens! Rămânem aici!” (un nou şuierat 

de locomotivă), aş fi fost a ta!? 

RADU (nestăpânit): Dar am venit! Am forat. Am realizat 
un record. Ai organizat o festivitate! 

NATA: Aştept clipa. 

RADU: Încetează! 

NATA: Aştept să devii lucid. Festivitatea nu înseamnă 
nimic. 

RADU: Atunci, de ce ai organizat-o? 

NATA: Pentru ca să-ţi ofer prilejul unei sărbătoriri. 
(/ronică.) În prezenţa unor iluştri brigadieri, şefi de 
echipă şi alte mari personalităţi. Pentru ca să-ţi 
aminteşti că nu eşti făcut să trăieşti la capătul 
pământului! Şi că-i stupid să perseverezi în a fi un umil 
ingineraş de teren, atunci când ar putea exista un „mai 
bine”, „mai sus”. 

RADU: Dar înţelege-mă, Nata! 

NATA: Dacă mi-ai fi răspuns: diseară, după terminarea 
festivităţii, plecăm... aş fi fost a ta! 

RADU (disperat, poate, că o pierde): Nata! (Un şuierat 
prelung de locomotivă; la o altă fereastră a aceluiaşi 
vagon: Maria Andone şi Teiu.) 

MARIA: Eu nu văd bine fără ochelari. Cine-i alături de 
Radu? Cu cine vorbeşte? 

TEIU (nu fără subtext): Cu Nata... A 

MARIA: Dar nu se poate! Nici nu seamănă! (/ntr-adevăr, 
Nata are cu totul altă coafură: părul strâns, sau, 
dimpotrivă, lăsat lung.)* Nataaa! 

NATA (apropiindu-se de ea): Te ascult, Maria Andone. 

MARIA: Aproape să nu te recunosc. 

NATA (revenind la vechea coafură): Lăsat lung, părul îmi 
alungeşte faţa. 


2 Păstrarea sau renunţarea la momentul plecării spre schelă — deci 
ultimele opt replici — la aprecierea regiei. 

“Ar fi de dorit, poate, păstrarea de-a lungul întregii piese, a acestei 
sublinieri, am spune, „flagrant vizibile”, a tuturor trecerilor de la Nata 
— cochetă, spirituală, afectuoasă, la Nata — sobră, lucidă, interesată. 
Fireşte, fără ostentaţie. 

MARIA: Şi totuşi, acum o oră, pe peron... 

NATA (schimbându-şi şi felul de a vorbi): O oră în viaţa 
unei femei poate fi decisivă. 

MARIA: Zâmbeai cu totul altfel. 

NATA: Asortat cu coafura. 

MARIA: Parcă aţi fi două Nate! 

NATA: Ai ghicit! Suntem chiar două. Două surori. 

MARIA (pentru că discuția a căpătat tonul unei glume): 
Acum eşti din nou Nata, cea pe care o cunosc. 

NATA: Cea de-a doua o să încerce să nu vă mai deranjeze. 

MARIA: Confuziile sunt de obicei amuzante. 

NATA: Cele grave — Radu ar putea să ne confirme — sunt 
tragice. 

RADU (dinafara momentului, solicitând întreruperea 
retrospectivei): Dar nu înţeleg... 

NATA (în timp ce trenul reintră în întuneric): Se întâmplă 
uneori să întâlneşti un om, să-ţi faci visuri şi să constaţi 
că te-ai înşelat. Cele două Nate se retrag. 

RADU (pe tonul anterior, de data aceasta însă lui Teiu, în 
locuința Natei): Nu! Pe dumneata nu te înţeleg! De ce- 
ai ţinut să-mi reaminteşti toată această discuţie? 

TEIU: Pentru că există o singură Nata şi-i stupid să te 
minţi! Pentru că dumneata cunoşti adevăratul mobil al 
acestei festivități. Şi pentru că există discuţii care ar 
trebui să te cutremure! 

HORIA: Tovarăşi, îngăduiţi-mi să ridic un pahar în cinstea 
eminentului specialist Radu Andone, care într-un 
termen record de numai 53 de zile... (Aplauze, muzică 
şi respectata tradiție a ciocnirii paharelor cu sărbăto- 
ritul, care, pentru a salva aparențele, încearcă să pară 
bine dispus.) 

RADU (Janei, ultima care s-a apropiat de el): Vă 
mulţumesc! 

JANA: Numai că n-aş vrea să bem nici pentru eminenţă şi 
nici pentru recorduri. 

RADU: Mă faci curios... 

JANA: N-o să râdeţi? 

RADU: Promit. 

JANA: Pentru prima frază cu care v-aţi început cursul în 
anul III. (/nsistând.) Amintiţi-vă... 

RADU: N-am pic de memorie. 

JANA (citânau-]): „Vă doresc cumplita şi nobila pasiune — 
pe vremuri îi spuneam splendida nebunie — de a studia 
forajul la forma epuizantă, de neînțeles în afară, şi de a 
căuta soluţii şi sisteme noi, chiar şi acolo unde, în mod 
logic, n-ar mai părea să fie.” 

RADU: Mi se pare că stăteai în rândul |, chiar lângă 
margine... (Îşi apropie paharul ca pentru a ciocni.) 

JANA (întârziind): Şi pentru încă ceva: pentru confidenţa 
de la sfârşit. 

RADU (mirat): A fost şi o confidenţă? Sunt pierdut. 

JANA (citind): „lertaţi-mi forma puţin discursivă şi lirismul 
expunerii...” 

RADU: A, da... (Amintindu-şi.) „La vârsta dumneavoastră 
am fost şi eu îndrăgostit de această idee a navigaţiei în 
adâncurile straturilor meoţiene şi sarmaţiene... oare se 
numeşte foraj. Am fost şi — de ce să ascund? — am 
rămas.” 

JANA: Să bem pentru aceşti mari îndrăgostiţi. 

RADU: Şi pentru tăria — pentru că mai există un secret — 
pentru tăria de a-ţi repeta cu înverşunare, ani la rând, 
„eu pot, eu vreau, eu trebuie”. Şi, cum ar fi adăugat 
Nata: „împotriva oricui şi a orice!” 

JANA: Dar asta-i... o glumă! Nici dumneata nu crezi... (Şi 
pentru că simte că nu e o glumă.) Nu! Pentru asta nu 
beau! 


(În acelaşi moment se aude sunând telefonul. Radu, 
urmat în fugă de Cristea şi mai apoi de Jana, se retrage în 
„Colțul telefonului”.) 

RADU: Alo!... Da!... Andone la telefon. Nu se aude! Cât aţi 

spus? 41 de atmosfere? La ce oră? Mai tare, vă rog! Ce 
importanţă are că mă auziţi dumneavoastră acolo, 
dacă nu vă aud eu aici! Mă interesează tendinţa! Dacă 
e în creştere... Nu! N-aud! (Lui Cristea.) Nu se aude 
nimic! 

CRISTEA: S-o trimită pe Floricel! Au cursă la 7! 

RADU (/a telefon): Înregistraţi, vă rog, presiunea exactă la 
ora 7 şi trimiteţi un buletin cu prima cursă! Să vină 
Floricel, bine! Ne găseşte la inginera Goran! Cu prima 
cursă! (Apoi, lui Cristea.) 41!... La 5! 

CRISTEA (scoțându-şi ceasul): Cinci şi jumătate... 

RADU: Crezi că a mai crescut? 

CRISTEA: Cine ştie... 

RADU: Mult? 

CRISTEA: 47-50... 

RADU (exasperat): Şi eşti calm! JANA (nesesizâna, cu 
admirație): Cel mai calm om din lume. 

RADU (pe acelaşi ton): Şi spui 50, de parc-ai spune... 

CRISTEA (sec): 50... Aşa spun eu! 

RADU: Şi ţi-e indiferent! Din partea dumitale, să urce la 
70, la 100! 

JANA (surprinsă): Cristea? Indiferent? Dar nu-l cunoaşteţi! 
CRISTEA: Tu nu te băga, Mincule! 

JANA: Dacă i-ar fi fost indiferent, nu i-ar fi cerut lui Teiu să 
dubleze echipa de supraveghere a sondei. 

CRISTEA: Mincule! 

RADU: Pe mine nu mă interesează echipa! La cât a ajuns? 

JANA (mai mult lui Cristea): lar dumneata ai putea să-i 
răspunzi că important nu-i la cât a ajuns... 

RADU (ironic): Nici nu mă îndoiesc! 

Important e „de ce”! 

CRISTEA (/ane;): Vezi? Ştie şi el! 

RADU: Şi mai ales, de ce n-am ştiut s-o prevenim? Şi de 
ce tocmai acum? Şi în continuare, încă o mie de alte 
„de ce”-uri. (Spre Cristea.) Exagerez? 

CRISTEA: Puțin. Primele două ar ajunge. 

RADU: Şi dacă vom şti „de ce”, să admitem, va înceta 
pericolul? Nu va mai creşte presiunea? 

CRISTEA: Oricum, e altceva. Eşti mai liniştit. (E£ ma; 
liniştit.) Te aşezi... (Se aşază.) Mai întrebi pe unu’, pe 
altu'... 

RADU: i s-a întâmplat vreodată şi dumitale? 

CRISTEA: Da' cum?! 

JANA: Cunosc şi eu vreo câteva cazuri. Chiar şi în lucrarea 
de stat... 

CRISTEA (supărat că se amestecă): Mă băiatule, mă! 

RADU (/u; Cristea): Şi cum s-a terminat? 

CRISTEA: Prima oară? 

RADU: Prima. 

CRISTEA (oferindu-i tabachera): Fumezi? 

RADU: Nu. Mulţumesc! (Neatent însă, a luat o ţigară.) 

CRISTEA: Eu, tot de atunci, de la prima, am început să 
fumez. 


(Maria Andone, care a urmărit ultima parte a discuţiei. 
s-a apropiat de Teiu, aşezat într-unul din cele două fotolii 
— spațiu de joc oarecum delimitat.) 


MARIA: Tovarăşe Teiu, nu te superi, aş fi vrut să ne 
certăm. 

TEIU: Oricând. (Mai mult chiar.) Cu plăcere! 

MARIA: E vorba însă de Radu... 

TEIU: Cu atât mai mult! 

MARIA: Dar să ne certăm serios, dacă vrei. 

TEIU (pe viață şi pe moarte): Ne şi batem! 

MARIA (mai grav decât ar fi vrut): Dumneata porţi vina de 
a-l fi adus aici. 

TEIU: Partea a doua a vinei. 

MARIA: Partea a doua? Cum, partea a doua? 

TELIU: Vina de a-l fi adus atât de târziu. 

MARIA: Dar dumneata l-ai convins. Aminteşte-ţi. In seara 
în care ai venit prima oară... 

TEIU (vag): l-am arătat o hartă geologică, un memoriu 
tehnic, câteva probe. (Apoi, cu un regret tardiv.) L-am 
convins prea uşor. 

MARIA: Tovarăşe Teiu! 

TEIU: Şi asta n-ar fi nimic, dar nu m-am întrebat niciodată 
pentru ce a venit, ce l-a adus la noi? 

MARIA: S-ar putea explica... 

TEIU (ca cerându-i confirmarea): Dorinţa de afirmare? 
Cântarul cu două gradaţii? Sau poate această festivi- 
tate, teoriile Natei? 

MARIA: Începe să-mi pară rău că l-am lăsat să vină. 

TEIU (cu o ironie care va creşte continuu): Ei, da! A fost o 
lipsă... L-ai lăsat mult prea liber... Nelegat... 

MARIA: lar fratele meu parc-ar fi ştiut... Mi-a spus-o de 
zeci de ori: „Opreşte-l, e spre binele lui!” 

TEIU: Fireşte... Să nu-şi rişte cariera, situaţia... (Apoi lui 
Radu care s-a apropiat de ei.) Unchiul dumitale, hotărât 
începe să-mi placă! 

MARIA: El l-a crescut pe Radu. 

TEIU: Asta îmi place mai puţin. 

MARIA: Era maior de aviaţie... 

TEIU (cu subtext): Ei, da, maiori... şi maiori... 

MARIA: Şi toţi cunoscuţii noştri au fost de părere că 
educaţia pe care ar fi putut să i-o dea fratele meu... 

TEIU (continuând): Şi mai ales ambiția, dorinţa de a 
parveni, de a face carieră... 

RADU: Sunt din nou acuzat? 

TEIU: Nu, deloc. Mama dumitale încearcă doar, preventiv, 
să te apere. 

MARIA (cu marea sinceritate a naivității): Eu îl vedeam pe 
Radu la câţiva ani o dată... 

TEIU: E şi asta o vină. L-ai văzut mult prea rar. 

MARIA: Eu eram profesoară. II chemam la fiecare serbare 
de sfârşit de an... 

TEIU: Şi ai mai avea, poate, şi vina de a-l fi chemat numai 
la serbări. 

MARIA: Şi de fiecare dată, mi-amintesc, după ce se- 
mpărţeau premiile... Te plictiseşte? 

TEIU: Dimpotrivă. Rămăsesem la premii... 

RADU: De fiecare dată, bătrâna profesoară de muzică 
Maria Andone, care visase şi ea în tinereţe să ajungă o 
mare solistă, se aşeza la pian şi cin ta. 

TEIU: Şi aviația? Maiorul? Suporta şi el muzica? 

MARIA: El îmi spunea totdeauna: „Tu n-ai reuşit în viaţă, 
Maria, pentru că ai fost prea cinstită, pentru că ai avut 
prea multe principii şi n-ai îndrăznit să calci totul în pi- 
cioare!” 

RADU: Şi avea perfectă dreptate! N-ai îndrăznit! 
Niciodată! 


(Se sting toate luminile, Teiu apropiindu-se de rampă.) 

TEIU (repetând): „Avea perfectă dreptate...” „Să calci 
totul în picioare”... Da. începe să-mi fie teamă, Maria 
Andone. 

INTERPRETA JANEI (ca şi cum ar fi ascultat până acum 
povestirea lui Teiu): Dar asta ar însemna. Petre Teiu. că 
dumneata presimţeai încă de atunci... 

TEIU: Ştiu eu? In momentul acela nu exista încă un motiv 
real de alarmă. Presiunea abia trecuse de 40, primele 
măsuri de siguranţă fuseseră luate şi, totuşi, ce-i drept, 
mă întrebam ce-o să se întâmple dacă presiunea va 
creşte. Puteam fi sigur de limita de 100 de atmosfere? 
Şi dacă nu, înțelegând că n-ar putea rezista până la 
100, va accepta oare Radu Andone o intervenţie pe 
parcurs, preventivă, şi la limită, omorârea sondei? N-o 
va considera drept un eşec personal? Cum va 
reacţiona? 


(Se luminează pentru câteva clipe peronul.) 
RADU (ca şi atunci, în timpul primei retrospective): Sonda 

aceasta, sonda cu numărul 243... sunt eu, creatorul ei! 
Şi cântarul, pentru că în tot şi în toate există un cântar, 
are numai două gradaţii: ratare şi succes. 


(Peronul dispare, rămânând din nou doar Teiu şi 
interpreta Janei.) 


TEIU: Sau dimpotrivă... Ar fi preferat, în numele unei aşa- 
zise afirmări, să amine intervenţia până în ultima clipă? 

INTERPRETA (speriată): Dar neexistând o limită sigură, ar 
fi însemnat să rişte sonda şi zăcământul... Poate chiar 
şi vieţile unor oameni... Ar fi însemnat să accepte riscul 
erupției! 

TEIU: Nu, la erupție nu s-ar fi ajuns. Eram acolo pentru a o 
preveni şi, îndată ce ar fi existat un simptom eruptiv, n- 
am mai fi amânat intervenţia. Ar fi însemnat însă alt- 
ceva... 

INTERPRETA: Nu-mi spui? 

TEIU: Ar fi însemnat că nu l-am înţeles îndeajuns pe Radu 
Andone, că n-am intervenit la timp, că n-am forat 
suficient de adânc... 

INTERPRETA: Şi Jana? 

TEIU: Se întristase şi Jana. 


(Se luminează din nou locuinţa Nataliei.) 


HORIA: Tovarăşi, îngăduiţi-mi... (Dar pentru că mu-l ia 
nimeni în seamă, îşi îngăduie singur să mai golească 
un pahar; apoi, ca la o descoperire.) Vals! 

JANA (/u/ Teiu): Hai să dansăm! TELIU: Hai! 

JANA (după o singură piruetă): Dar dumneata n-ai chef... 

TELIU: N-am! 

JANA: Atunci, hai pe balcon, la Pândele... 

TEIU (întârziind o clipă cu privirea asupra balconului abia 
luminat şi simulând un regret): Nu pot! îmi face semn 
Cristea... Cică, mi s-ar fi dus tinereţea, auzi, şi nu mai 

sunt receptiv la romanțe. 


(Se luminează balconul. Cu  nelipsita-i muzicuță, 
aplecat peste balustradă. Pandele Manu. Şi pentru că se 
ştie singur — prezența Janei va fi pentru el o surpriză —, 
renunță la muzicuță şi reia aceeaşi melodie, ca pentru 
sine, cu cuvinte.) 


PANDELE (cântând): „Ce s-ar face fetele de n-ar fi 
iubirile...” 

JANA: Pandele! 

PANDELE: Cânt. 

JANA: Am făcut o descoperire, Pandele. 

PANDELE: Mare? 

JANA: Foarte mare. 

PANDELE: Secretă? 

JANA: Foarte secretă. 

PANDELE (impunându-şi discreție şi reincepând să cânte): 
„Ce s-ar face fetele de n-ar fi iubirile...” 

JANA: În cântecul ăsta, Pandele, nu-i vorba numai de ceea 
ce se înţelege de obicei prin iubire. 

PANDELE: Asta-i descoperirea? 

JANA: E vorba de toate iubirile! 

PANDELE: Nu vorbi! 

JANA: Şi de-o iubire... aşa... (uneşte printr-un gest tot ce 
s-ar putea afla în fata ei: şi case, şi oameni, şi cer)... o 
iubire pentru tot, înţelegi? 

PANDELE (reluând melodia): „Ce s-ar face fetele de n-ar 
fi... (se întrerupe şi nuanţează în noua accepţie 
<iubirile>?” 

JANA: Vezi? 

PANDELE: „Ar muri ca frunzele, toamna când cad 
brumele...” Văd! 

JANA: Nu mai cânta. 

PANDELE: Nu mai cânt. 

JANA: Şi povesteşte-mi ceva. Aşa, despre tine, ce-ai mai 

făcut? La ce te-ai mai gândit? 

PANDELE: Cu dragoste? 

JANA: Fără! 

PÂNDELE (voit plicticos): „A fost odată ca niciodată o 
sondă. Se terminase forajul, se cimentase coloana...” 
JANA (preluând): „Şi-n ultima zi au început să apară 

presiuni...” Asta am mai auzit-o! 

PANDELE: Dacă ai vrut „fără”... 

JANA: Fără, dar nu deloc! 

PÂNDELE (o a/tă poveste): „Acum vreo câţiva ani, care va 
să zică...” 

JANA: Vreau o poveste mai nouă. 

PANDELE: „...sau poate numai acum câteva luni, sau 
câteva zile, m-am îndrăgostit de-o fată”. 

JANA: „Mai frumoasă decât toate fetele.” 

PÂNDELE (după ce o priveşte cu atenţie ca pentru a se 
convinge): Frumoasă — frumoasă... dar nici cea mai 
frumoasă! (Radical.) Să nu exagerăm! 

JANA: Ba cea mai frumoasă, Pandele! Când iubeşti, e 
totdeauna „cea mai”... (Şi ea radicală.) Din oficiu. 

PANDELE (ca neavând încotro): Bineee... „M-am 
îndrăgostit de cea mai frumoasă!” 

JANA (simplu, ca un adevăr oarecare): Şi ea nu te iubea... 

PANDELE: Nu mă iubea? Adică, ştii tu sigur că nu mă 
iubea? 

JANA: Unde-ai mai pomenit tu, Pândele, o poveste în care 
să se iubească amândoi de la bun început? S-ar 
termina prea repede. 

PÂNDELE (resemnat): „Şi ea nu mă iubea...” (Revoltat.) 
Dar şi aşa, vezi, când nu se iubesc, tot repede se 
termină. 

JANA (ca o soluție): Trebuia s-o fi „minţit” şi tu că-i aduci 
luna şi stelele. 

PÂNDELE (a privit cerul îndelung, cu părere de rău): Nici 
că s-ar fi putut, că era cer fără lună! 

JANA: Înseamnă că i-o adusese altcineva mai înainte... 

(Pe ultima replică, apare lingă ei Valentin Horia, 
arătând aşa cum poate să arate un om după 5—6 pahare 
de băutură.) 


HORIA: Tovarăşi! Salvaţi-mă! Daţi-mi o idee de toast! 

PÂNDELE (amuzat): Cu dragoste? 

HORIA: Depăşit! Râde lumea! 

PANDELE: Ca să vezi... (/ane;) Contradescoperire! 

HORIA (cu importanța omului ametit): Şi aceasta, pentru 
că dragostea, ca şi petrolul, e un zăcământ limitat. Se 
prospectează, se extrage şi, într-o bună zi, gata! 
Rămân amintirile! 

JANA: Păcat! 

HORIA: E o lege a firii. 

JANA: Păcat că în urma ta nu va rămâne nimic. 

HORIA: Prezentul contează. 

JANA: Şi tu eşti totdeauna absent. Horia! 

HORIA (voit tandru, afectuos): Cât de sincer mă 
compătimeşti... 

JANA: Poate prea sincer. 

HORIA: În urmă cu 25 de ani aş fi făcut pentru dumneata 
marea şi, evident, singura pasiune. Apropo, se spune 
că prin geriatrie... (7ransfigurat.) Tovarăşi, am găsit! Să 
bem pentru geriatrie! H3! 


(Muzică, aplauze, clinchet de pahare şi, inerent, o 
anumită interferență a dialogurilor: Maria Andone, Radu şi 
Teiu, într-o parte a scenei; Horia şi Nata, în cealaltă). 


RADU: Primul toast pe care n-o să-l refuze nici Teiu. 

NATA (mai mult decât autoritară). Horia! _ 

MARIA (strict lui Teiu, ca la un consiliu intim): |ntr-adevăr? 
Eşti de părere să bem? 

NATA (/ui Horia, luându-i paharul din mână): Eşti la al 
zecelea, Horia! 

TEIU (Mărie!): Ispita e mare... 

HORIA (nedreptăţit): H3 e o victorie a ştiinţei! 

RADU (pregătindu-se să ciocnească cu Maria şi Teiu):... Să 
întinerim, atunci! 

MARIA (corectiv realist): ...Să rămânem aşa cum suntem! 

TEIU (completând şi el urarea, mai mult lui Radu): Să nu 
îmbătrânim peste noapte! 

NATA (din nou lui Horia): Şi ar fi cazul, Horia, să nu mai 
uiţi nici o clipă unde te afli! 

HORIA: Să nu uit? (Luânau-și un nou pahar.) Atunci, să 
bem, tovarăşi, pentru ca să nu uităm... şi să ţinem 
minte mereu... (Și pentru că a uitat de-acum ideea.)... 
Şi să ne amintim totdeauna... şi să nu ne înşele 
niciodată memoria... Şi ce mai încolo şi-ncoace: 
trăiască memoria! 

TEIU (în continuarea aceleiaşi urări): lar pentru memorie, 
cu atât mai mult! Aici ai nimerit-o, Valhoria! 

RADU (amuzat totuşi): S-a ameţit complet! Tot timpul 
râde, ar bea... (Apoi ca invitându-l să se apropie.) 
Tovarăşe Horia! 

TEIU: Nu-l striga! (Și pentru că Radu pare surprins.) Maria 
Andone ar fi preferat să nu-l strigi... 

RADU (neînțelegând încă): Un pahar în plus, unu’ în 
minus... Ce importanţă mai are! Tovarăşe Horia! 

TEIU: ...Şi să-l eviţi... 

RADU: Dar e absurd! Il cunosc foarte bine! 

TEIU: .. Şi, eventual, să-i acorzi mai puţină încredere... 

RADU: Ne aflăm totuşi la aceeaşi masă!... Serbăm acelaşi 
eveniment! 

TEIU: ...Şi ţi-ar mai fi putut dovedi că nici nu-l cunoşti, că 
nu serbează nimic. (Apoi, ca cerându-i confirmarea.) Te 
rog, Maria Andone, convinge-l! 

MARIA: Dar nu ştiu... Cum să-l conving? Şi de ce tocmai 
eu? Cu ce drept? 

TEIU: Să zicem... cu dreptul memoriei. 

MARIA: Dumneata mă sperii! 

TEIU: Dumneata, nu mai puţin! Şi asta pentru că nu pot 
crede că acest glasvand, bunăoară (// întredeschide)... 
să nu-ţi amintească nimic. (/nvitând-o să treacă de 
partea cealaltă.) N-ai mai fost în această încăpere? Ori, 
poate crezi că discuţia la care, fără voia noastră, am 
fost martori nu l-ar putea interesa pe Radu Andone? 

RADU: Care discuţie? Aţi venit odată cu mine... Nici n-aţi 
avut când. 

MARIA: Ba da... La sosire! Când Nata şi Horia mai făceau 
încă ultimele pregătiri. 

TEIU: Exact! Când luminile nu fuseseră încă aprinse 
(încăperea principală a festivității trece in întuneric), 
când masa nu fusese încă ornată, şi când noi, primii 
veniţi, se pare, am fost rugaţi să ne retragem puţin... şi 
ne-am retras aici. 


(Un reflector descoperă din nou încăperea principală, 
de data aceasta fără invitați; semiintuneric, linişte, senza- 
ție de gol; Nata şi Horia fac ultimele pregătiri — pe tot 
parcursul scenei vor orna masa cu flori, sticle de băutură 
etc.) 


NATA: Încep să nu te mai recunosc, Horia! Sprinten, vioi, 
tinerel! 

HORIA (cu totul altfel decât până acum: lucid şi cinic): 
Apropierea festivităților mă reconfortează. 

NATA: Oricare ar fi, oriunde? 

HORIA: Invitat să fiu... Dacă-s invitat, închid ochii. 

NATA: E o filozofie... 

HORIA: E o experienţă de viaţă. 

NATA (pentru că Horia îşi umple un pahar): Bei cam mult! 

HORIA: Nu-s invitat prea des... 

NATA: Şi dacă presiunea ar continua să crească? 

HORIA: Să crească lent. 

NATA: Nu văd deosebirea. 

HORIA: Şase toasturi să prind şi pe urmă... potopul. 

NATA: S-ar putea ca Teiu să fie de altă părere... 

HORIA: ÎI priveşte! Libertatea opiniei! 

NATA: Eşti cinic.... 

HORIA: În afara producţiei. 

NATA: Şi izbucnirile astea naive, de duşman declarat, nu 
se mai poartă, Valhoria. S-au demodat. 

HORIA: Croiala clasică, madam... 

NATA: Stofa rămâne veche! 

HORIA: Cu. alte cuvinte: „S-a sfârşit cu tine, Horia!” 

NATA: Cu aceleaşi... 

HORIA: Şi nu mai sunt bun de nimic? 

NATA: La cimentări... în producţie... controlat zi de zi... 

HORIA: Şi în viaţă? 

NATA: Depinde... 

HORIA: De mine? 

NATA: De felul cum vei răspunde la următoarele trei 
întrebări: Când pleacă trenul spre Bucureşti? 

HORIA: La 0,40. Noaptea. 

NATA: Şi bilete? 

HORIA: Până în ultima clipă. 

NATA: Şi presupunând că aş cumpăra două bilete, al 
doilea fiind pentru Radu, cunoşti vreo metodă ca să-l 
determin să plece? 

HORIA: Constrâns? 

NATA: De bună voie. 

HORIA: Compromis? 

NATA: Dimpotrivă. 

HORIA: Rechemat? 

NATA: E stupid. 

HORIA: Implicat în...? 

NATA: Fără implicaţii. 

HORIA: Cu dosar? 

NATA: Fără dosare. 

HORIA: Pe vremea mea... 

NATA (ca /a capătul unei demonstrații): Vezi, asta e, 
Valhoria: Vremea ta a trecut. Secolul XX — a doua 

jumătate — preferă beţia de idei, virusul psihologic şi 
sentimentul complex — sumă de sentimente... 

HORIA (naiv): Şi Radu Andone? 

NATA: În ultimă instanţă, un bărbat ca toţi bărbaţii, şi un 
creator ca toţi creatorii. 

HORIA: Intriga, însă... 

NATA: Fără intrigă! Sunt alături de el, caut să-l înţeleg şi-i 
vreau binele. Sincer. Îl iubesc. 

HORIA: Şi cine-ţi dă siguranţa...? 

NATA (întrerupânau-l): Mă iubeşte şi, ceea ce tu n-ai să 
înţelegi, se iubeşte. 

HORIA (ştie și el): Un rest de egoism, puţin orgoliu, o mică 
vanitate... 


(Pe replica lui Horia, Nata deschide uşa glasvandului, 
înțelege că Maria Andone şi Teiu le-au urmărit întreaga 
discuţie, dar, mascându-şi prima reacţie, încearcă să se 
comporte ca şi până atunci.) 


NATA (continuând replica lui Horia):... Şi mult neprevăzut, 
foarte mult. Horia! Să-nchini, apropo, nu uita. şi pentru 
acest neprevăzut. 

HORIA (fără să realizeze comicul situației): O să-i displacă 
lui Teiu. De neprevăzut, să n-audă. 

NATA: De cel tehnic, poate. Dar există si unul uman. Poate 
fi şi el prevenit? 

HORIA: Te referi tot la plecarea lui Radu? 

NATA: Nu mai vorbesc cu tine, Horia Vorbesc direct cu 
tovarăşul Teiu. 

TEIU: Promit să fac tot ce depinde de mine. 

NATA: Informându-l şi asupra acestei discuţii? 

TEIU: Nu informându-l. Cerându-i s-o înţeleagă. 

NATA: Inseamnă că nu-l cunoşti. Va evita să-ţi răspundă. 

TEIU (apropiindu-se de Radu, aflat din nou în plină 
lumină, ca şi la începutul retrospectivei): Poate că într- 
adevăr nu te cunosc. Şi poate că n-ai să-mi răspunzi. 

Dar nu te minţi. În jurul acestei mese sunt tot felul de 
oameni. Şi nu serbează toţi acelaşi eveniment. Şi nu pe 
toţi îi cunoşti. 


(Pe ultimele cuvinte se aude țârâitul prelung al unei 
sonerii.) 


RADU (fericit c-a găsit un pretext). A sunat cineva! S-ar 
putea să nu fi auzit! Poate-i Floricel... Eu mă duc să 
deschid! 


(Un reflector, simultan cu plecarea lui Radu, o va 
descoperi într-un colț al scenei, ca şi la începutul piesei, 
pe interpreta Janei.) 


INTERPRETA (/u; Teiu, care se apropie de rampă): Dar 
trebuia să-l opreşti! Să-i ceri să-ţi răspundă! 

TEIU: Ar fi trebuit... Dar Radu Andone a preferat să alerge 
spre uşă, s-o deschidă chiar el, să facă orice, dar să 
evite răspunsul. 

INTERPRETA: Şi ceilalţi? 

TEIU: Muzica de dans, clinchetul paharelor şi toasturile lui 
Horia se auzeau ca şi până atunci. (/ntr-adevăr se aud, 
şi simultan se luminează din nou locuința Nataliei. In 
jurul mesei — obişnuita agitație.) 

HORIA:  Tovarăşi,  îngăduiţi-mi un toast pentru 
neprevăzutul care în această clipă intră pe uşa noastră! 

FLORICEL (intrând pe fondul unei linişti desăvârşite): 
Presiunea la sondă, în spatele coloanei de extracţie. 47 
de atmosfere! Tendinţă continuă de creştere... 

RADU (/uânau-i buletinul din mână): Cu următoarea cursă, 
toată lumea la schelă! (Și pentru că muzica a 
reînceput.) Opriţi, vă rog, muzica! 


(Totul reintră în întuneric, cu excepția pianului, la care a 
reapărut Maria Andone, şi a acelui colț al rampei unde ia 

rămas interpreta; din nou, muzica de la început.) 


INTERPRETA: La capătul aceleiaşi zile, Jana Mincu nu mai 
era în viaţă. Radu Andone se întreba în ce măsură e 
vinovat de cele întâmplate, iar Maria Andone se simţea, 
pentru prima oară, cutremurată. Dar despre toate 
acestea, dacă n-aveţi nimic împotrivă, în partea a doua 
a piesei. 


CORTINA 

PARTEA a Il-a 


Ridicarea cortinei pare să reediteze întrutotul începutul 
părții I: acelaşi pian, acelaşi motiv melodic, aceeaşi 
intervenţie discreta a reflectorului. În scenă, tot ca şi 
atunci, Maria Andone — la pian, şi interpreta Janei — cât 
mai aproape de rampă. 


INTERPRETA: Partea a doua a piesei, aşa cum aţi prevăzut 
probabil şi dumneavoastră, se desfăşoară la schelă, 
având în centrul acţiunii continua creştere a presiunilor. 
Spre deosebire, însă, de partea întâi, obişnuitele 
intervenţii ale lui Petre Teiu privind evoluția 
personajelor şi evoluţia dramei se vor îmbina acum, in 
spiritul unei cât mai fidele reconstituiri, cu intervenţiile 
Măriei Andone. Şi iată de ce: 

Maria Andone a fost singurul personaj aflat în 
permanenţă în biroul lui Radu. Străină de latura tehnică 
a procesului, ea s-a putut concentra, aproape exclusiv, 
asupra evoluţiei umane, aş spune, a presiunilor şi 
respectiv a conflictului. Şi, în sfârşit, pentru că drama 
Măriei Andone, prin forţa lucrurilor, nu a putut cunoaşte 
exteriorizări pe măsura adevăratei ei intensităţi. In 
momentele hotărâtoare, străină de viaţa sondei, era 
obligată să reacționeze în surdină: printr-un gest, o 
privire, un surâs. Pornind de aici, vom răspunde şi unei 
nedumeriri provocate adesea de muzica oarecum 
neobişnuită a acestui spectacol: renunțând la obişnuita 
ei funcţie ilustrativă şi reprezentând-o strict pe Maria 
Andone, muzica îşi propune să aducă fiorul unei 

participări active, de pe poziţia unui personaj real, 
conştient de toate sensurile şi implicaţiile dramei“. 
Fireşte, veţi spune, Maria Andone nu putea bănui la 
timpul respectiv nimic din ceea ce avea să urmeze. 
Foarte adevărat! Dar a existat totuşi un moment în 
desfăşurarea dramei, şi prin aceasta în viaţa Măriei 
Andone, când realizând apropierea pericolului — în 
limitele piesei, a  deznodământului —, diferitele 
întâmplări şi discuţii înregistrate la timpul lor, mai mult 
sau mai puţin involuntar, au căpătat dintr-o dată 
semnificaţie, sens... (Şi întorcându-se spre scenă ca 
pentru o confirmare.) Maria Andone! 

MARIA (fără să se ridice de la pian): Da, a existat un 
asemenea moment Mă aflam în biroul lui Radu, era 
trecut de ora b noaptea, şi Floricel tocmai adusese un 
nou buletin. 

VOCEA LUI FLORICEL (ca de foarte departe): Presiunea la 
sondă, în spatele coloanei de extracţie, 93 de 
atmosfere! Pronunţată infiltraţie de gaze! Prim simptom 
eruptiv! Apropierea de sondă, periculoasă! Jana Mincu 
transmite... 

MARIA: Şi-n clipa aceea, poate o să vi se pară de necrezut 
(muzica se întrerupe), am avut sentimentul că retrăiesc 
fulgerător toate cele întâmplate, că asist din nou la tot 
jocul acela cumplit al presiunilor, de parcă atunci aş fi 
intrat pentru prima oară în biroul lui Radu, şi pentru 
prima oară, atunci... căpătasem puterea să văd, să 
aud. să înţeleg. 


(A reinceput să se audă muzica, s-a luminat intre timp 
şi biroul lui Radu, şi Maria Andone tocmai a intrat in 
birou.) 


+ Deci încă o dată: nimic din ceea ce te înţelege în mod curent prin 
muzică de scenă. Intervenţiile melodice reprezintă replici — intenţii, 
temeri, frământări, tot ceea ce, pentru a nu falsifica raporturile 
precise ale dramei, n-a putut fi încredinţat textului. 

MARIA (comentând interiorul): Un birou care nici măcar 
nu-i birou... Având în stânga (ridică o draperie) o 
încăpere nefolosită, iar în dreapta (deschide o uşă)... 
întuneric complet! 

RADU: Nu exagera, mamă. Aşteaptă să aprindem lumina. 

MARIA: Nu lumina! Fereastra, te rog... Pentru că o 
încăpere insuficient aerisită... şi toţi elevii mei ştiau 
acest lucru... 

RADU (deschizând o fereastră care răspunde spre câmpul 
de sonde): Poftim, fereastra! 

MARIA: Şi când rămâi noaptea la schelă? Sper că nu 
dormi pe birou? 

RADU: Trebuie să fie pe undeva un pat, un şezlong... 
(Arată în direcţia aşa-zisei încăperi nefolosite.) 

MARIA (descoperind biblioteca): Şi dacă aş fi bănuit unde 
o să ajungă toate aceste cărţi, nici nu ţi le mai 
trimiteam! Cât se poate citi? Până la urmă o să-ţi strici 
ochii. 

RADU: Mamă, mi-ai mai spus. Am o memorie excelentă. 

MARIA: Aştept să-ţi vină ideea să-mi oferi şi un scaun... 

RADU (aducând două scaune): Altceva? 

MARIA (venind spre rampă, sala fiind imaginată ca o 
prelungire a biroului): Nu pot înţelege de ce a fost 
nevoie ca biroul să aibă în prelungire toată această 
sală?! 

NATA (care tocmai a intrat şi a auzit ultima replică; 
ironică): Aici se adună oamenii dimineaţa, înainte de a 
pleca la lucru, şi seara, când se întorc... (Ca şi cum s-ar 
scuza.) Eu am şi spus lui Radu: ar fi trebuit să-i dăm 
foc! 

RADU: Nata! 

NATA: Bine..., (concesivă) nu-i mai dăm! 

FLORICEL (aducând un buletin şi rămânând în scenă doar 
pe durata replicii): Orele 21.00! Presiunea la sondă, în 

spatele coloanei de extracţie, 49 de atmosfere.€ 

MARIA (ca pentru sine): 49... (Apoi, Natei.) 49 e mult? 

NATA: Ceva mai puţin de 50. Aproximativ cu 1. 

MARIA: Şi de ce tocmai în spatele coloanei? 

NATA: Probabil pentru că acolo apar... 

MARIA (exasperată): Ar putea să-ţi fie ruşine! Astea nu 
sunt răspunsuri, şi pe viitor n-am să te mai întreb 
nimic. Absolut nimic! (7rece în încăperea cealaltă, în 
aşa-zisa „încăpere nefolosită”, unde va incepe să facă 
puțină ordine.) 

RADU (Wate;): Pari bine dispusă. 

NATA: S-ar putea să am şi anumite motive. 

RADU: Mai explicit, te rog. 

NATA: Am reţinut biletele pentru trenul de 0.40. 

RADU (nu fără o anumită admiraţie): Tu eşti nebună, 
Nata! 

NATA: Şi pentru că tot sunt nebună: ştii ce am în pachet? 

RADU (desfăcându-l): Caşcaval, parizer, pâine tăiată felii. 

NATA: Exact! Sandvişuri! Pentru drum! (Îi întinde mâna ca 
pentru a-i fi sărutată.) 

RADU: Nata, fii rezonabilă! 

NATA (imitânau-l!): „Nata, fii rezonabilă.. (Apoi, râzând 
îndelung.)  Mi-amintesc că odată, în timpul unei 
excursii, eram în anul Il, mi se pare, ne-am pomenit 
fără voia noastră desprinşi de grup. Şi mi-ar fi plăcut, ți- 
aminteşti, să rămânem departe de toţi ceilalţi. Dar tu şi 
atunci mi-ai cerut să fiu rezonabilă. 

RADU: N-am fost împreună în nici o excursie... Astea-s 
fanteziile tale! 

NATA: Dar am fi putut fi. (Si oferindu-i un sandviş.) 
Parizerul presupune mai puţină imaginaţie. 

RADU: Şi ştii la fel de bine că nu mi-a plăcut niciodată. 


ê Exprimate laconic, mereu aceeaşi formulare, replicile lui Floricel vor 
trebui să difere prin subtextul dramatic corespunzător fiecărei noi 
presiuni. La 49, bunăoară — invitaţie la prudenţă; la 55 — îngrijorare; 
la 62 — solicitare afectivă; la 71 — alarmă prelungită, febrilă etc. 

NATA: Parizerul. Ştiu. lar mie, bărbaţii fără imaginaţie. 

RADU (aparent calm): Ultimul buletin indica 49. Şi vreau 
să mă pot gândi. Am nevoie de linişte. 

NATA (/uând de undeva, de pe un raft, o carafă): Toarnă- 
mi puţină apă. Vreau să-mi clătesc mâinile. 

RADU (acceptând totuşi): A ajuns la tine o manie! 

NATA: Te înşeli. (Și în timp ce Radu îi va turna apa.) E un 
mic şantaj psihologic. Vrând-nevrând, suntem nevoiţi 
să ne gândim la avantajele confortului. 

RADU: Nata! Încetează! 

NATA: Şi să-ţi aminteşti că, în urmă cu ani, tot în timpul 
unei excursii mai toarnă-mi puţin! —, am coborât într-o 
gară. Mi se făcuse sete. Nu atât de multă, ajunge — Şi- 
abia după ce am găsit pompa de apă — ce pompă! o 
nenorocire! — nu m-ai lăsat să beau! Să nu răcesc... 
(Bea şi acuma din pumni.) Era într-adevăr rece. 

RADU: Nu înţeleg unde vrei să ajungi. Ce rost au toate 
aceste excursii? De ce le inventezi? 

NATA (ca şi cum n-ar fi auzit sau, poate... dimpotrivă): Am 
promis că vei da un telefon la gară. Trebuie confirmate 
biletele. 

RADU: Cred că n-ai să mă înţelegi niciodată... 

NATA: Ori cu alte cuvinte: „Nata (ca o implorare), n-am 
dreptul să plec... (Apoi, grandilocvent.) Presiunea la 
sondă ar putea să mai crească, sonda ar putea fi în 
pericol şi răspunzător pentru tot ce s-ar mai putea 
întâmpla în următoarea sută de ani pe pământ, sub 
pământ şi în ceruri, sunt numai eu: inginerul Radu 
Andone.” (Ridicând receptorul.) Alo! Daţi-mi gara! 

RADU: N-ai alte argumente? 

NATA: Încetează să fii ridicol! Penibil! Şi încearcă să 
înţelegi că n-ai venit aici pentru a-ţi sufleca mânecile şi 
a te vâri până la gât în petrol. Ai venit să verifici un nou 
sistem de foraj. Şi ai forat, l-ai verificat! Obligaţiile tale 
au şi încetat! (Din nou în receptor.) Alo!... V-am rugat, 
gara... (În aceeaşi clipă l-a zărit însă pe Teiu şi a 

întrerupt convorbirea.) 

TEIU: Nu trebuia să închizi. Se obţine greu. 

NATA: Ca de obicei, ironic! 

RADU: Eu aş fi preferat să-mi spui mai întâi ce se aude. 
Ce veşti? 

TEIU: Nimic deosebit. Creşte... 

MARIA (ca pentru sine, în încăperea alăturată): „Nimic 
deosebit... creşte...” Dar asta-i vocea lui Teiu! (Şi 
trecând în biroul lui Radu.) Te-am recunoscut după 
voce. 

NATA (surprinsă): Aproape şi uitasem că te mai afli aici. 
(Și pentru că Maria Andone o priveşte insistent.) Ce ţi 
se pare curios? 

MARIA: Nimic, aşa... Pari mereu alta, schimbată. (Din 
depărtare se aude şuieratul unei locomotive.) 

NATA: Şi ai ţinut cu tot dinadinsul să mi-o spui. Să nu-mi 
închipui, cumva, că n-ai urmărit întreaga discuţie. 

MARIA: Dar deloc, Nata! Te înşeli! Aici e foarte cald. Afară 
trebuie să fie răcoare... (Si încurcânau-se din ce în ce 
mai mult în explicații.) Şi voiam să cobor, să iau puţin 
aer... 


(Coboară spre interpreta Janei, pe care un reflector 
tocmai o luminează.) 


INTERPRETA: N-ai fost cinstită, Maria Andone! Trebuia să-i 
fi răspuns: „Da, am ascultat întreaga discuţie! Am 
înţeles tot ce urmăreşti! Şi-am să-l previn pe Teiu? Am 
să-l previn chiar acum!” 

MARIA: Să-l previn? Dar nu! Nu puteam să-l previn! Pe 
atunci, vezi, eu mai eram convinsă că Nata are 
dreptate... Şi m-aş fi bucurat să-l ştiu pe Radu plecat, 
cât mai departe de sondă, de schelă... (Odată cu ulti- 
mele cuvinte, interpreta Janei reintră în întuneric, iar în 
biroul lui Radu — odată cu revenirea Măriei Andone — 
se aude sunând telefonul.) 

TEIU: Alo! Cine? Gara? (Din ce în ce mai surprins.) Trei 
bilete pentru trenul de 0.40? Trebuie să fie o greşeală. 
(Se uită la Radu ca pentru a primi confirmarea, apoi la 
Nata, la Maria Andone.) Sau poate, cine ştie? Nu. Nu le 
anulaţi. Aşteptaţi să vi se comunice. (/nchide telefonul.) 

NATA (/u; Teiu, ostentativ): Vedeţi vreun motiv special 
pentru care n-ar fi trebuit să reținem biletele? 

TEIU: Eu aş vedea chiar mai multe. 

FLORICEL (cu intrarea ei obișnuită): Orele 12.30! 
Presiunea la sondă, în spatele coloanei de extracţie, 53 
de atmosfere. Cui predau buletinul? 

TEIU: Natei, te rog. (Nate Unul dintre motive. 

NATA (pierzându-și calmul): În situaţia dată, indiferent de 
toate aceste buletine... 

TEIU: Sau dimpotrivă, ţinând seamă de ele... 

NATA: ...nu mai există decât două soluţii! 

TEIU: Reţinem sau nu reținem bilete. 

NATA (/ritată): Prima — şi vorbesc cât se poate de serios 
— o intervenţie preventivă, pe parcurs, la o presiune 
rezonabilă. 

RADU: Dar care ar echivala cu omorârea sondei! (Câteva 
clipe de tăcere, muzica reamintind scena de pe peron 
şi replica „Sonda aceasta... sunt eu”.) 

NATA: Şi a doua — care ar putea să ne convină şi mai 
puţin — să nu intervenim încă şi să acceptăm liniştiţi 
eventualitatea erupției. 

TEIU: Există şi o a treia. 

NATA: Fantezistă, poate!? 

TEIU: Lipsită de orice fantezie: stabilizarea naturală a 
presiunii. 

RADU (într-o agitație aparent nejustificată): Şi In acelaşi 
timp, cea mai simplă! Cea mai logică! Teiu are 
dreptate! 

NATA: Şi tot pentru că are dreptate (accentuând ironia) şi 
pare atât de convins de iminenta stabilizare a presiunii, 
tovarăşul Teiu n-a pregetat nici o clipă în a-şi lua toate 

măsurile de siguranţă. (Şi pentru că Teiu surâde.) Nu 
văd nimic amuzant. 

TEIU: Evit neprevăzutul... V-am promis... 

NATA: Atunci, să trecem de-a dreptul la omorârea sondei. 

TEIU: Ar fi şi asta o soluţie. Aţi prinde încă trenul de 0.40. 

INTERPRETA (de undeva dintr-un colț al scenei, 
nemaiputându-se stăpâni parcă): Dar trebuia să-i 
explici că a fi pregătit pentru intervenţie în orice 
moment e o datorie elementară, pe când a omori 
sonda la 53 de atmosfere, când nu e încă un pericol 
direct... e absurd! 

TEIU: O ştia foarte bine şi singură. Era doar inginer. Şi 
cred că nici nu spera să mă convingă. O irita doar 
faptul — ceea ce-i esenţial pentru înţelegerea situaţiei 
— că în acel moment Radu şi cu mine ne aflam pe 
aceeaşi poziţie: să nu intervenim, stabilizarea mai este 
posibilă. (/nterpreta reintră în întuneric.) 

NATA (reluând scena): Şi pentru că mi se pare că 
rămăsesem la tren: dumneata, fii sincer, te poţi des- 
curca la fel de bine şi fără ajutorul lui Radu... 

TEIU (dezarmant): Ei, nu... E o cursă prea ieftină... 

NATA: Dar din moment ce tot ai început pregătirile în 
vederea intervenţiei (şi subliniind) fără aprobarea lui... 
TEIU (pentru că Radu nu comentează): N-a reacţionat nici 

el... Trebuia o doză mai mare! 

NATA (nerezistând provocării): Şi totuşi, la 0.40 vom fi pe 
peron. 

TEIU: Dacă-l convingi, vin şi eu: vă aduc şi flori, vă car şi 
valizele... 

NATA: Şi asta numai pentru a încerca până în ultima clipă 
să-l opreşti... 

TEIU: Exact! Pentru asta! Şi de fapt, nu pentru asta: 
pentru a-ţi dovedi cit de sigur sunt că nu va pleca. (Se 
pregăteşte să treacă în biroul lui.) 

NATA: Dar n-aţi servit nici un sandviş... 

TEIU: Lăsaţi... La 0.41... După plecarea trenului. 

NATA (/ui Radu, după plecarea lui Teiu): Aşa cum era de 
aşteptat! Nici n-ai intervenit! 

RADU: Am fost însă reprezentat... 

NATA: În măsura în care mă ajută memoria, eşti autorul 
unui sistem de foraj, care în următoarele ore îşi va 
câştiga sau nu confirmarea. 

RADU: Şi ca de obicei, mă comport, probabil, penibil, 
ridicol... 

NATA: Dacă n-ai fi, ai alege totuşi un drum, o soluţie, ai 
lua o hotărâre. 

RADU: Atâta timp cât presiunea se mai poate stabiliza, n- 
am nici un motiv. 

NATA: Intervenind însă în ultima clipă, s-ar putea crede că 
ai vrut să-ţi maschezi, printr-o hotărî re de ultim 
moment, nereuşita, compromiterea. 

RADU: Mi-ar fi, de-acum, totuna. 

NATA: Te înşeli. Când omori o sondă la 53 de atmosfere, 
poţi fi acuzat cel mult de un exces de prudenţă. Şi încă 
de un exces justificat: nu te-a interesat sonda, extrac- 
ţia, ci pur şi simplu forajul. Important şi decisiv pentru 
tine era să verifici acest nou sistem de foraj! Eşti om de 
ştiinţă, cercetător. (Neînţelegându-i privirea.) Ce te 
surprinde? 

RADU: Nimic. Sau poate felul tău de a gândi. 

NATA: Minţi. Te surprinde faptul că gândim la fel, că ne 
punem aceleaşi întrebări, că găsim aceleaşi răspunsuri. 
(Se aude sunând telefonul, dar Nata îl închide imediat.) 
Lipseşte din birou. 

RADU (alarmat): Trebuia totuşi să întrebi... Poate era 
urgent... 

NATA: Nu-ţi căuta pretexte pentru a întrerupe discuţia! 
Trebuie să hotărăşti! 

RADU: Sonda aceasta nu va fi omorâtă! 

MATA: E ultimul moment când o mai poţi face din proprie 
iniţiativă. 

RADU: Şi nu va fi omorâtă nici acum, nici mai târziu, 

niciodată. 

NATA (ca pentru sine): Niciodată? (Cu părere de rău.) 
Dacă l-aş fi bănuit pe acest niciodată, n-aş mai fi fost 
astăzi aici. Şi n-aş fi făcut greşeala de a te considera un 
om deosebit. (Sună din nou telefonul.) Alo? Gara? O 
clipă... (Acoperind receptorul cu palma.) Şi vezi — o să 
ţi se pară ciudat — până în ultima clipă am crezut că, 
sunând telefonul, vei spune totuşi „da”. Dacă nu din 
convingere, cel puţin din dorinţa meschină de a te 
reîntoarce la masa ta de lucru. (/spitâ). Să întreb la ce 
oră soseşte? Mi se pare că la 6.50... (/ncetând jocul.) Şi 
din dorinţa de a telefona dis-de-dimineaţă profesorului, 
colegilor: „Alo... am revenit! Sistemul s-a verificat. 
Perfect... Sonda? Nu, m-am ocupat exclusiv de foraj...” 
Sau din dorinţa, şi mai meschină, de a umbla pe străzi 
asfaltate, de a nu te spăla deasupra unui lighean şi, în 
sfârşit, din dorinţa, omenească şi ea, ca la ora când vei 
deveni tandru şi declarativ... (Pe ultimele cuvinte a 
intrat Jana, fără a fi pentru moment observată.) Alo!... 
(Bate în furcă.) Au închis! Oricum, e însă bine că te-ai 
hotă rit într-un fel şi că l-ai ales singur pe „nu”. Şi nici n- 
ai să regreţi. Tu ai nevoie, în fond, de un om care să-ţi 
admire frământările, chibzuinţă. (Observânad-o, în 
sfârşit.) Jana, tu n-ai vrea să fii un astfel de om? (Si 
pentru că sună din nou telefonul.) Le răspund eu? Le 
răspunzi tu? 

RADU: Să mai aştepte... Să le reţină. (Şi ca să justifice 
concesia.) Poate până atunci se va stabiliza... (Pără- 
seşte biroul.) 

NATA (abia acum răspunzând la telefon): Alo! Cine? 
Cristea?... A şi plecat! (Apoi, cu siguranța învingă- 
torului.) Nu mi-ai răspuns. Jana, n-ai vrea să fii un astfel 
de om? 

JANA: N-am înţeles. Ce fel de om? 

NATA (controlându-se): A, nu! Nimic! Gândurile... Asociaţii 
cât se poate de stranii! Mă întrebasem o clipă dacă ai fi 

în stare să cucereşti un bărbat. 

JANA: Să cuceresc? Un bărbat? 

NATA: Dar acum nu mai are importanţă. Radu nu se mai 
află în birou. A plecat. 

JANA: Nu-i nimic, îl aştept. 

NATA: Şi aş mai fi vrut să-ţi precizez că, de la o anumită 
vârstă, naivităţile — ca şi rochiţele prea scurte — devin 
puţin indecente. 

JANA: Cred că cel mai bun lucru ar fi să nu-ţi răspund. 

NATA (regretând): Dar m-ai înţeles greşit. (Exagerat de 
serviabilă.) Eu aş fi vrut dimpotrivă să te ajut: să te 
învăţ cum să te îmbraci, cum să te porţi, cum se 
cucereşte un bărbat... 

JANA (sec): Contez pe bunul simţ. 

NATA: Numai pe bunul simţ? Fără să ştii după ce criterii 
trebuie să alegi ciorapii cu dungă sau fără? Fără un ruj 
Revlon? Fără o pudră Coty? (/zbucnind într-un hohot de 
râs.) Dar am glumit, Mincule! Am vrut să te necăjesc. 
(Și luându-şi un şal.) Restul scuzelor, când mă întorc de 
la gară. Am plecat! (Sărutând-o pe obraz.) Imi închipui 
că Radu se poate întoarce din moment în moment, şi n- 
aş vrea să te intimideze prezenţa mea... (Râde, ca 
după o nouă glumă, şi dispare.) 

MARIA: Nu trebuia să-i fi dat voie să te sărute, Jana! 
Trebuia s-o zgârii, s-o baţi, s-o loveşti! 

JANA: Ce curios! Dumneata stai, te uiţi la oameni, de 
parcă ai voi să le spui de fiecare dată ceva... şi nu le 
spui nimic. 

MARIA (ca pentru sine): Da, e adevărat! Atunci nu i-am 
spus nimic. 

JANA (neauzinad-o): lar eu, dimpotrivă, eu simt nevoia să 
spun... aşa... tot ce gândesc şi ce simt, iar dacă amo 
bucurie — uitaţi-vă — mi se citeşte pe faţă! 

MARIA (citind): Trebuie să fie o 

bucurie cu adevărat mare. 

JANA (în joacă): Sigur... Sunt cineva! 

MARIA: Poftim?! 

JANA (cu importanță): Creatoarea unei noi metode! Pentru 
sondă, vorbesc. In cazul intervenţiei. N-aţi înţeles? 

MARIA: Mi se pare că nu. 

JANA: Dar e o soluţie cât se poate de simplă. V-aş putea-o 
explica... Şi în cel mult 3—4 săptămâni, dacă vă explic 
metodic... 

MARIA (cu părere de rău): Poimâine seara plec. 

JANA: Dar e descoperirea mea! A fost tema lucrării mele 
de diplomă! Doi ani am lucrat! Colegii spuneau că amo 
idee fixă: intervenţii şi iar intervenţii. Numai şeful 
catedrei... (Și pentru că îl aude pe Teiu apropiindu-se.) 
Ssst! (Se apropie de harta geologică prinsă pe unul 
dintre pereți.) li fac o surpriză! 

TEIU: Mincule! 

JANA: Lucrez. 

TEIU: Nu faci nimic. 

JANA: Fac propuneri. 

TEIU: Te ţii de prostii. 

JANA: Tehnice... 

TEIU: Mai bine ţi-ai aminti că eşti ditamai inginer!... 

JANA (pentru că n-ajunge tocmai „acolo” sus, unde ar 
avea ea ceva de însemnat): Un scaun, te rog! 

TEIU: ...şi specialist în foraj! (/i dă totuşi scaunul.) 

JANA: În intervenţii! (S-a urcat pe un scaun şi-ncepe să 
tragă tot felul de linii pe desenul reprezentând, se pare, 
o secțiune printr-o coloană.) 

TEIU: Şi linia aia, ce-i? 

JANA: O idee... 

TEIU: Prima oară o văd! 

JANA: E o idee nouă. 

TEIU: Şi acolo, în dreapta? 

JANA: Oglindă de beton. 

TEIU: La cât? 

JANA: La 1300. 

TELIU: Şi vrei să perforezi? 

JANA: Se înţelege... 

RADU (care a reintrat între timp şi a urmărit, se pare, tot 
schimbul de replici): În esenţă, rămâne însă tot o 
intervenţie! Mai rapidă, mai sigură poate, ideea e chiar 
interesantă, te felicit... (Schimbând tonul.) Dar la o 
coloană calculată pentru 100 de atmosfere, atunci când 
presiunea a trecut abia de 50, refuz să discut despre 
intervenţie. 

JANA (nedreptățită): Dar propunerea mea nu-i decât o 
propunere pentru un caz de forţă majoră! O soluţie de 
ultim moment! Nu înţeleg ce vă supără. 

RADU: Totul! Si mai ales faptul că nu există om care să nu 
se simtă obligat să-mi propună soluţii, să-mi vină în 
ajutor... 

TEIU (întrerupânau-l): Mi se pare firesc. Presiunea a trecut 
de 50. Trebuie să fim pregătiţi. 

RADU: „Pregătiţi!” Ei bine, chiar şi acest „pregătiţi” l-am 
auzit în urmă cu 10 minute de la Cristea; în urmă cu 5 
de la Pândele, şi acum, aici» pentru a treia oară! 
Sunteţi formidabili! Cum de v-aţi putut aduna? Ce v-a 
adus? 

TEIU: Eu credeam că nici pe dumneata nu te-a adus 
altceva. 

RADU: Ba da! Altceva! M-au adus aceşti patru pereţi! (Şi; 
pe neaşteptate, simplu, pe tonul unei mari confidente.) 
Interferenţa aceasta de planuri. (/ngicând spre 
fereastră.) Unul, real — un peisaj în alb şi negru; un al 
doilea, teoretic (aprinde şi stinge o veioză care-şi 
împrăştie lumina pe rafturile de cărți); şi în sfârşit, un al 
treilea (peretele cu harta geologică), peretele alb al 
prezumţiilor, al calculelor şi soluţiilor neaşteptate, al 
marilor descoperiri... (/uând de pe perete o fundă), 
incluzând bineînţeles funda! (Mărie;) Ţi-o aminteşti? 

MARIA (surprinsă): Funda? 

RADU: Cel mai inteligent lucru pe care l-a gândit fratele 
dumitale: „Decât să treci prin viaţă fără să laşi urme pe 

acest perete alb al marilor afirmări, mai bine pune-ţi 
ştreangul!” (Janei, colegial.) Şi am înlocuit ştreangul 
printr-o fundă, din considerente estetice. E funda 
coroanei de lauri pe care am primit-o într-a întâia de 
liceu. 

TEIU: Ai uitat cel de-al patrulea perete. 

RADU (spre sală, minimalizând): A, da! Această sală! In 
care se adună oamenii... Colectivitatea... Opinia 
publică!... 

TEIU: A, nu! (Wuanțânau-le la adevărata lor valoare.) 
Oamenii! Colectivitatea! Opinia publică! 

RADU (ca pentru sine): Al patrulea... 

TEIU: Al patrulea sau primul... (Din joc: „Cum vrei s-o iei”.) 
Cel care nu poate lipsi! 

MARIA (depăşită de sens): De ce n-aţi făcut un perete 
despărțitor? 

TEIU: Ca să nu ne despartă... 

FLORICEL: Orele 22.00! Presiunea la sondă, în spatele 
coloanei de extracţie, 57 de atmosfere! 

MARIA (venind spre rampă, spre interpreta Janei, în timp 
ce, în scenă, pentru câteva clipe, biroul lui Radu intră in 
întuneric): 57?! Nu se poate! Să fi ajuns într-adevăr la 
57? (Apoi, interpretei.) Şi Teiu — de parcă mi-ar fi auzit 
gândurile s-a mai întors o dată din drum. 

TEIU (poate numai vocea lui Teiu): Să sperăm că peste o 
oră, când mă întorc de la sondă, va fi tot 57. 

INTERPRETA: Radu nu i-a răspuns? 

MARIA: Nu l-am mai auzit. Se apropiase de fereastra 
biroului şi repeta la nesfârşit — cine ştie cum şi-a 
amintit — un început de cin tec. (Un reflector ni-l 
descoperă pe Radu.) Eu încercam să fac puţină ordine 
în birou. (/ntr-adevăr, încearcă.) Şi se făcuse linişte, 
multă linişte, anume parcă pentru a ne auzi unul altuia 
gândurile. 

INTERPRETA (intrând şi ea în birou): Şi Jana? 

MARIA: A răsturnat mai întâi un vas de flori (// şi; 

răstoarnă), s-a uitat apoi în stânga, în dreapta, de 
parcă ar fi aşteptat să fie mustrată (se uită, aşteaptă), 
apoi s-a aşezat la birou şi a început să lucreze. 

RADU (fără adresă): Vezi, mi se pare cumplit! Să fii 
specialist în foraj, să ai în faţa ta un buletin — 57 de 
atmosfere —, să ştiu că acolo, undeva, e în joc soarta a 
tot ceea ce ai făcut până azi, să nu poţi interveni cu 
nimic, să te obsedeze — stupid! — un început de 
cântec, să te amuze că în jur se mai face ordine. (Se 
apropie de Jana şi-i cercetează pentru o clipă hârtiile.) 
Numai dumneata mai ai tăria de a căuta noi soluţii, de 
a le susţine! 

JANA: Cred că va trebui schimbată şi compoziţia noroiului. 
Va fi nevoie de un noroi mult mai dens. 

RADU: Nu mai crezi în stabilizarea presiunii? 

JANA: Ca să fiu sinceră... (Din priviri: „nu”.) 

RADU (cercetând-o mai departe, preocupat): Acum îmi 
amintesc precis: stăteai în banca întâi, la margine! Şi-ţi 
venea mereu, nu ştiu de ce, să râzi. De ce râdeai? 

INTERPRETA (smu/gându-se parcă din fața lui şi venind 
spre rampă, spre Maria Andone): Dar nu se poate, 
Maria Andone! Presiunea era în creştere! Eu sunt sigură 
că Radu nu mai putea vedea pe nimeni în jur... 

MARIA: Şi tocmai atunci când ai fi crezut că nu mai e în 
stare să vadă pe nimeni în jur (convingând-o parcă să 
reintre în rol), pentru că păreai liniştită şi nu erai... (ca 
o sugestie) şi respirai agitată, pentru că mai erai 
îmbrăcată ca pentru festivitate şi festivitatea rămăsese 
în urmă... te-a văzut. 

RADU: Câţi ani ai, Jana? 

JANA: 23... 

RADU: Şi-i cunoşti de mult pe Teiu, pe Cristea? 

JANA: De când mă ştiu. 

RADU: Ti-a mai pus cineva, vreodată, întrebări din astea 
prosteşti? 

JANA: Nu, niciodată. Şi nu sunt... prosteşti. 

RADU: Ai încercat, însă, vreodată, o senzaţie de teamă şi 
nevoia asta absurdă de a vorbi şi de a auzi pe alţii 
vorbind? 

JANA: Uneori, la erupții... 

RADU (surprins): Cum? Ai mai participat la erupții? 

JANA (grav): De zeci şi zeci de ori. 

MARIA (în şoaptă, ca o indicație regizorală): Dar nu aşa, 
mai bine dispusă, râzând. Pentru că Jana nu participase 
de fapt la nici o erupție. Era vorba doar de un simplu 
joc din anii copilăriei. 

JANA (râzând): Casa noastră era undeva sus, pe un deal. 
Şi ne strângeam noi copiii — aveam pe atunci 7—8 ani 
— să ne jucăm de-a erupția. De fiecare dată, unul 
dintre băieţi murea — pentru că aşa era jocul — şi eu 
trebuia să mă fac că plâng, pentru că eu eram mama 
sau fiica celui care a murit.” 

RADU: Un joc ciudat... 

JANA: Şi numai când am crescut, au început să mă ia şi pe 
mine în echipă, uneori chiar ca şefa echipei, şi trebuia 
să-l sărut — pentru că Pândele schimbase regula jocului 
— pe cel care salva sonda. Dar eu făceam ce făceam şi 
o salvam singură, şi nu-l mai sărutam pe nici unul! 

NATA (care a auzit probabil ultima replică): Prea lent, 
Jana! Orice joc se încadrează în anumite reguli... Intr-un 
anumit ritm! Trebuia să joci mai rapid! Nu te mai pot 
ajuta cu nimic. (Apoi, lui Radu, înmânându-i un plic.) 
Biletele pentru trenul de 0.40. 

FLORICEL: Orele 23.00! Presiunea la sondă, în spatele 
coloanei de extracţie, 62 de atmosfere. 

TEIU (reintrând şi răspunzând parcă privirii lui Radu): S-a 
aranjat. S-a pregătit totul! Şi am vorbit şi cu Cristea. El 
cunoştea soluţia Janei mai de mult. Susţine că la noi se 


7 Relatarea jocului fiind ea înşişi un joc, conurile grave, sumbre, sunt 
de la sine excluse. Dacă nu se reuşeşte, ceea ce rămâne la 
aprecierea regiei, se va renunţa cu totul la jumătatea a doua a 
replicii. 

potriveşte mănuşă. Exact ce ne trebuie! 

RADU (surprins): Exact ce ne trebuie... Interesant! 
Surprinzător chiar! (Un râs scurt, nervos.) La 37 de 
atmosfere ne urcam în tren să petrecem; la 41, eram în 
plină festivitate; La 47, plecam spre schelă; la 49, 
păreai ferm convins de stabilizarea presiunii; la 53, 
intenţionam doar să fim pregătiţi; la 57, mai discutam 
despre cel de-al patrulea perete... iar la 62, soluţia 
Janei este „exact ce ne trebuie”. 

NATA (apropiindu-se de Radu): Înapoiază-mi biletele! 

RADU: Ce vrei să faci? 

NATA (/uând biletele şi rupându-le unul câte unul): La 62 
de atmosfere nu mai are sens să plecăm. 

RADU: Dar mai înainte, în tren, aminteşte-ţi... 

NATA: Nu trecuse de 40. 

RADU: Şi excursiile, omorârea preventivă a sondei...? 

NATA: Nu trecuse de 50. 

RADU (privindu-i, rând pe rând, pe Nata şi Teiu): Parcă v- 
aţi fi schimbat rolurile! 

NATA: A trecut de 60. 

RADU: Şi v-aţi schimbat rolurile — ceea ce-i jignitor pentru 
mine — fără să vă fi întrebat nici o clipă de ce am 
refuzat mai înainte să plec, de ce n-am fost de acord cu 
omorârea sondei atunci, de ce nu sunt nici acum, de ce 
nu voi fi niciodată. 

INTERPRETA (ca pentru sine): Niciodată? Dar nu se 
poate... E absurd! 

RADU (fără s-o fi putut auzi şi deci in continuarea propriei 
sale replici): Şi ca să nu vi se pară absurd: omorârea 
sondei ar însemna pentru mine compromiterea a tot 
ceea ce am făcut până azi, infirmarea unui întreg 
sistem de foraj în care, ani la rând, am crezut şi 
continuu să cred! Şi-i munca mea! Sunt gândurile mele! 

INTERPRETA (de data aceasta, lui Teiu): Dar tot nu 
înţeleg... De ce această izbucnire? De ce atâtea 
justificări? 

TEIU: Presiunea era in continuă creştere. şansele de 
stabilizare scădeau, datele problemei deveniseră altele 


şi — ceea ce e din nou esenţial pentru înţelegerea 
momentului — poziţiile noastre începeau să se deose- 
bească. 


INTERPRETA: Trebuia să-l previi. 

TEIU: L-am prevenit. (Și; întorcându-se spre Radu.) Nu-ţi 
cere nimeni să intervii la 60 de atmosfere. Ar fi o 
prostie. Sunt de acord. Dar dacă îţi propui să refuzi 
ideea intervenţiei, în general, oricare ar fi presiunea, ne 
despărţim. Pornim în direcţii opuse. 

RADU: Fără aprobarea mea nu va interveni nimeni. 

TEIU: lar odată cu apariţia primului simptom eruptiv, cu 
sau fără această aprobare... 

RADU: Cu sau fără? 

TEIU: Şi prin aceasta... cu sau fără Radu Andone, noi tot 
vom interveni. 

RADU: Interesant! Şi oarecum explicabil: ţi-e teamă! 
Pentru că, orice s-ar spune, o intervenţie de ultim 
moment la o presiune foarte ridicată ar fi legată de un 
anumit risc. Mai ales pentru şeful echipei de 
intervenţie! (Apoi, mai mult decât ironic.) Şi cine ar 
putea să-l acuze pe comunistul Petre Teiu — şeful 
echipei — c-a încercat să evite un anumit risc? 

MARIA: Radule, ce se întâmplă cu tine? 

RADU: Nimic. Constat doar că tuturor ne e teamă. 
Dumitale (s-a oprit in fața Măriei), pentru că, orice s-ar 
spune, îţi rămân fiu (Maria Andone se retrage spre 
Teiu); Natei, pentru că mă iubeşte (s-a apropiat de Na- 
ta) şi mai ales m-ar iubi dacă aş fi mai puţin penibil, 
ridicol (Wata părăseşte biroul); Janei, pentru că înţelege 
ce înseamnă toată această navigaţie spre adâncuri şi-i 
conştientă, poate, de risc; iar mie — pentru că şi mie 
mi-e teamă: de ratare, de compromitere, de toate 
aceste straturi de mamă, de argilă, de brecie! 

MARIA (/u; Teiu, în şoaptă): Ce înseamnă brecie? 

TEIU: O întrepătrundere diabolică de roci, care ne-a rupt 
mai întâi forezele, ne-a distrus nervii, iar acum într-o 
ultimă zvârcolire... 

MARIA (ca pentru sine): Brecia... 

TEIU (/uâna funda de pe perete şi desfăcând-o): O brută! 

RADU: Bruta la care te referi avea un admirabil principiu. 

TEIU: Îmi închipui... „Admirabil!” 

RADU: „Cine-i născut pentru locul întâi nu-l poate accepta 
pe al doilea!” 

TEIU: O brută roasă de ambiţie. 

RADU: Un om care, la marile manevre din '39, a avut 
curajul să piloteze un avion care nu fusese nici măcar 
încercat. La 3000 de metri deasupra Ozanei! 

MARIA: Şi a căzut... 

TEIU (ironic): Dacă nu cădea, ocupa locul întâi... 

RADU: Ca de obicei! Morală! 

TEIU: Nu, morala abia urmează: n-ai niciodată dreptul, de 
dragul locului întâi, să rişti vieţile celor din jur! 

FLORICEL: Orele 23.301... 

INTERPRETA (întrerupând scena): O clipă, vă rog! (Lui 
Teiu) La orele 23.30 l-aţi prevenit deci din nou că el, 
personal, „de dragul locului întâi”, continuă să rişte 
vieţile celor din jur... 

TEIU (neințelegând încă): Trebuia să-l previn... Era o 
datorie! 

INTERPRETA: Şi tot la 23.30 erati hotărât — şi Radu ştia 
acest lucru — ca la apariţia primului simptom eruptiv, 
cu sau fără aprobarea lui, să începeţi intervenţia. Ei, 
bine... 

TEIU: Înţeleg. Dacă n-a fost cumva o greşeală de tactică? 
Şi dacă nu cumva, l-am eliberat de răspundere? 

INTERPRETA (ca o scuză): Pentru nespecialişti... 

TEIU: Chiar şi pentru nespecialişti: intervenind abia în 
ultima clipă, In momentul primului simptom eruptiv, îţi 
rămâne totdeauna un anumit risc, un procent de 
neprevăzut. lar pentru a interveni pe parcurs, deci 

înaintea acestui prim simptom eruptiv, fiind vorba de 
un foraj experimental, aveam nevoie de aprobarea lui 
Radu Andone. 

INTERPRETA: Şi el ştia acest lucru? 

FLORICEL (reluând): Orele 23.30! Presiunea la sondă, în 
spatele coloanei de extracţie, 67 de atmosfere! 

RADU: 67... sau 77... sau 87! 

TEIU (interpretei): Ştia... (Apoi, lui Radu) Sperăm totuşi că 
vei înţelege acest lucru înainte de 87! 

RADU: Voi înţelege sau nu... Dacă nu există puncte noi de 
vedere, m-ar bucura să întrerupem discuţia. (// 
urmăreşte cu privirea pe cei care părăsesc biroul, apoi 
se întoarce spre Jana, surprins parcă de îndrăzneala de 
a fi rămas.) Dumneata? 

JANA: Aşteptam să fiu întrebată. 

RADU: Tot în legătură cu sonda? 

JANA: Nu. O consultaţie. 

RADU: Nu s-ar putea amâna? 

JANA: Ar fi păcat. 

RADU: E o problemă complexă? 

JANA: Despre un om complex... Mi-a fost şi profesor... 

RADU (iritat): Şi aflându-te în biroul lui, nu te-ar putea da 
afară? 

JANA: Mi-e teamă că-i în stare. 

RADU (îmbunat): Ti-e antipatic? 

JANA: Cunosc oameni care ar susţine contrariul. 

RADU: Trebuia să-i dezminţi, să protestezi... 

JANA: N-ar fi ajutat. S-a creat în ultima vreme această 
Impresie — care n-a fost suficient combătută — că 
toate fetele de vârsta mea se îndrăgostesc ca la 
comandă de inginerii de vârsta lui. 

RADU: Dumneata însă, nu mă îndoiesc, n-ai „suferit” de 
această impresie. 

JANA: Ca să fiu sinceră... Nu. 

RADU: Şi faţă de nimeni. 

JANA: De nimeni. Dar Pandele, vedeţi, e de părere că n-ar 

fi exclus să mă induc singură într-o gravă eroare. Adică, 
spune el, să „sufăr” (ca şi cum ar fi spus să „iubesc”), 
că doar nu-s de piatră, dar neavând criterii de 
comparaţie — pentru că aş „suferi” de fapt prima oară 
—, nici să nu ştiu cât de mult sunt în stare să „sufăr”. 

RADU: Adică, n-ar fi cu totul exclus... 

JANA: N-ar fi... Dar fără ştirea mea. (Se aude sunând 
telefonul.) 

RADU: E curios că, în momente de mare încordare, 
oamenii ajung să-şi spună lucruri la care s-ar fi aşteptat 
cel mai puţin. (Apoi, ridicând receptorul.) Da, Andone... 
l-am explicat mai înainte lui Teiu... Cum? Nu va rezista 
până la 100? Vreau argumente! Da, scrise! Şi nici 
scrise! Nu admit nici o intervenţie! (Revenind spre 
Jana.) Oamenii aceştia nu vor să înţeleagă că nu-mi pot 
semna singur înfrângerea, capitularea! 

JANA: Şi dacă nesemnând se întâmplă o nenorocire? Dacă 
se pierde zăcământul? Dacă ar muri un om? 

RADU (încercând să evite): Imi închipui că omul pentru 
care ai putea „suferi” ar interveni imediat... 

JANA: Tocmai în această problemă voiam să vă consult. 
(Cu sentimentul grav al unei declaraţii de dragoste.) 
Ce-ar trebui să fac dacă acest om ar refuza să 
intervină? 

RADU (necontrolându-se): Am dreptul să amân până la 
100 de atmosfere. Limita legală... 

JANA (continuând): Nu mai e nici ea sigură. Nu mai e 
legală! Abia vi s-a comunicat. Şi nu-i vorba de legi. 

RADU (persiflant): Ştiu... De încrederea celor din jur... De 
responsabilitate... De o mie de alte lucruri... 

JANA (mult mai simplu): Da, va trebui să ne întâlneşti, să 
ne spui „bună ziua”, să ne întrebi „Ce mai faci, 
Mincule?”, „Ce mai faci, Teiule?” De o mie de alte 
lucruri! 

FLORICEL: Orele 24.00! Presiunea la sondă, in spatele 
coloanei de extracţie, 71 de atmosfere. 

JANA (/ui Radu): Apoi vor fi 72... 73... 

RADU: Ştiu să număr şi singur. 

JANA: Am rămas la 73. 

RADU: Încearcă mai bine să te transpui în situaţia mea! 

JANA: Am încercat. 

RADU: Uitând însă că eşti Jana Mincu. 

JANA: Încercând să uit... 

RADU: Şi închizând ochii! Spunându-ţi că în jur nu e 
nimeni! 

JANA (închizând ochii şi repetând): „În jur nu e nimeni”... 

RADU: Şi că presiunea n-a ajuns decât la 71; că ţi-au 
rămas 20 de şanse din 100: aproape o treime! Şi că tu 
nu poţi renunţa! De ce-ai deschis ochii? 

JANA: Pentru că v-am auzit vocea... şi vocile altora... 

RADU: Dar e vorba de căutările tale, de creaţia ta! Şi crezi 
în ele! Nu poţi admite eşecuri! Şi eşti convinsă că 
presiunea se va stabiliza... Eşti liniştită! 

JANA: Vă tremură vocea... 

VOCEA LUI FLORICEL (ca de foarte departe): Presiunea la 
sondă, în spatele coloanei de extracţie... 

JANA: Şi şansele scad. Au mai rămas 28! 27! Şi cei din jur 
vă întreabă... 

RADU: Trebuia să uiţi că eşti Jana Mincu. 

JANA: Dar n-am putut uita că există o Jana, un Teiu, un 
Cristea... 

RADU: E condiţia realizării tale! 

JANA: Dar realizarea aceasta are valoare doar prin ei, 
pentru ei! Şi nu te poţi realiza în afara lor, împotriva 
lor! (Pe u/timele cuvinte a intrat Cristea.) 

CRISTEA (înmânânau-i lui Radu o hârtie): Raportul! 
Argumentele! 

RADU (refuzânau-l): Tocmai îi explicam tovarăşei Jana că 
nu voi mai citi astăzi nici un raport. 

CRISTEA: În locul dumitale, mai că aş face o excepţie. 

RADU: Îmi place să cred că glumeşti. (Apoi, Natei şi lui 
Horia, care au apărut în pragul uşii.) Vă rog, intraţi. 

Tovarăşul Cristea a ales cel mai potrivit moment pentru 
glume. 

CRISTEA: Când presiunea trece de 70, nu prea mi se 
întâmplă. 

HORIA (bătă/os): Coloana-i calculată pentru 100! 

NATA (în şoaptă): Nu te-amesteca, Horia! Jocul acesta nu 
mai e pentru tine! 

CRISTEA: lar eu arătam în raport, negru pe alb, de ce 
coloana ar putea să cedeze în jurul lui 90—95. 

FLORICEL: Orele 0,30! Presiunea la sondă, în spatele 
coloanei de extracţie, 74 de atmosfere! (/n timp ce 
muzica accentuează tensiunea momentului un reflector 
ne-o va descoperi pentru câteva clipe pe interpreta 
Janei, chiar lângă pian, în apropierea Măriei Andone.) 

INTERPRETA: Dar nu mai înţeleg! Nu se poate! Parcă abia 
au fost 71 de atmosfere. Când s-a adus noul buletin? Să 
fi trecut de atunci o jumătate de oră? 

MARIA: Nu ştiu. Nu mai puteam urmări. Se adunaseră 
acolo şi Cristea, şi Nata, şi Horia, într-un târziu şi 
Pândele, biroul devenise parcă mai mic, mai 
neîncăpător, şi mă copleşise senzaţia că se strânge 
mereu în jurul meu... lar mie îmi rămânea să alerg de la 
unii la alţii, încercând să-i urmăresc, să-i înţeleg, să 
găsesc un drum, o ieşire! (Un reflector ni-i descoperă, 
într-un colț al biroului, pe Nata şi Horia; se aude un 
fluierat prelung de tren.) 

HORIA: Trenul de 0,40! Am impresia că n-ai să-l mai 
prinzi! 

NATA: Nu te-ai trezit cu totul, Valhoria. 

HORIA: Şi mai spuneai că aşa şi pe dincolo, iubire, metode 
moderne... 

NATA: E un proces prea complicat pentru tine, Valhoria! Și 
când spun proces... 

HORIA: Mă gândesc la sancţiuni! 

NATA: Nu fi meschin. Trăieşti în plină dramă. 

HORIA: Dramele trec, sancţiunile rămân. 

NATA: Presiunea a trecut de 74! Trezeşte-te! 

HORIA: Din moment în moment se va interveni. Sunt cât 
se poate de treaz. 

NATA: Fără aprobarea lui Radu Andone? 

HORIA: Cine ştie? Ar putea uita să i-o ceară. 

NATA: Cu atât mai bine, Valhoria... 

HORIA (ca pentru sine): Să te ferească Dumnezeu să te 
iubească femeile. 

NATA: Radu nu va putea uita niciodată că i-a fost călcată 
în picioare marea lui şansă de afirmare. 

HORIA: Se va resemna. S-au resemnat şi alţii. 

NATA: Un resemnat e capabil de ură, de resentimente. 
Trebuia să închini, Valhoria, şi pentru resemnaţi. (Un 
reflector ni-i descoperă, în alt colt, pe Jana şi Pândele.) 

JANA: Când ai sosit, Pândele? Nici nu te-am văzut... 

PANDELE: „Foaie verde trei lalele, unde-i chef, hop şi 
Pandele!” 

JANA: Şi-aş putea să jur c-ai trecut pe la sondă. 

PANDELE: De dragul lui Cristea. Neînsurat, săracu'. Fără 
copii. Suflet de om şi dînsu' vorba nevesti-mi. 

JANA: Nici nu eşti însurat, Pândele, de ce minţi? 

PANDELE: Pun răul în faţă! 

JANA: Şi abia dac-ai fi fost, s-ar fi zbuciumat săraca, ar fi 
plâns, te-ar fi oprit, poate... 

PANDELE: „Plâng o ţară, iarăşi rid/ pleacă, zic, să nu te 
văd...” Nu se poate conta pe femei... Nu-s serioase! 

RADU (care tocmai s-a apropiat): Tovarăşul Pandele! 
Tocmai mă miram că nu eşti aici. Că n-ai început şi 
dumneata să-mi vorbeşti de presiuni, coloană, 
intervenţii! 

PANDELE: Păi. ce să mai încep, tovarăşe inginer? Că eu 
mi-am dus şi baritul, am pregătit şi pompele, un ordin 
să mai fie, şi gata! 

FLORICEL: Orele 1.00. Presiunea la sondă, în spatele 
coloanei de extracţie, 76 de atmosfere! 

RADU: Ei bine, tocmai acest ordin nu-l vei primi. Nu voi da 

acest ordin. Presiunea se mai poate stabiliza. Şi-atâta 
timp cât se mai poate stabiliza, refuz să intervin. 
înţelegi? Refuz! 

INTERPRETA (Manei Andone): Şi Pandele nu i-a răspuns? 

MARIA: Nu i-a răspuns nimeni. De ce să-i fi răspuns? Din 
toate aceste izbucniri şi din toată această zgomotoasă 
siguranţă am înţeles cu toţii că nici el nu mai credea în 
stabilizarea presiunii. (Un reflector îi descoperă pe 
Radu şi Nata.) 

RADU: Din nou penibil, ridicol? 

NATA: Din nou. Cred că e o trăsătură de caracter. 

RADU (încercând o justificare): Era totuşi normal... 
simţeam nevoia să strig! 

NATA: Dar ai strigat prea tare. Ca atunci când ţi-e teamă, 
când ceri ajutor. 

RADU: Şi totuşi, în jurul lui 100... Există legi, obligaţii 
morale! 

NATA: Pentru tine tot ar fi inutil. Nu ţi se va ierta niciodată 
c-ai amânat până în ultima clipă. 

RADU: Şi-atunci, ce vrei? Să nu mai aştept? Să intervin? 

NATA: Să înţelegi că, jucând totul pe o carte, e stupid să-ţi 
opreşti 30 de bani de tramvai... 

RADU: Ultimul buletin indica 76. 

NATA: ...Să uităm pentru o clipă de sonde, de presiuni, de 
foraj... 

RADU: Dar e absurd! 

NATA: ...şi să plecăm într-o minunată excursie î 

RADU (cucerit, totuşi): Tu eşti nebună, Nata! 

NATA: Să nu putem fi acuzaţi că am ratat, cine ştie, ultima 
noastră noapte, ultima clipă de dragoste... 

RADU: Uneori mă întreb dacă m-ai iubit vreodată. 

NATA: Şi eu m-am întrebat în privinţa ta. Şi n-am aflat. 
Poate te-am intrigat doar. Ca un parfum ciudat, ca un 
surâs ciudat, ca o femeie ciudată. Ce te surprinde? 

RADU (repetând oarecum o scenă anterioară): Nimic. Sau 
poate felul tău de a gândi. 

NATA: Nu te minţi. Gândim la fel: ne punem aceleaşi 
întrebări, găsim aceleaşi răspunsuri. Sunt un fel de 
oglindă care, fidelă, te reflect. 

RADU (privindu-se in această „oglindă ”): Arăt prost? 

NATA: Nu. Răvăşit doar. Ca la capătul unei nopţi refuzate. 

RADU: Nopțile care n-au existat. 

NATA: Nopțile care vor veni. Excursiile de la capătul 
fiecărei zile. 

RADU: Ai o obsesie. 

NATA: Nerespectarea traseului, fuga din obişnuit şi saltul 
mortal. 

FLORICEL: Orele 1,30! Presiunea la sondă, în spatele 
coloanei de extracţie, 78 de atmosfere! 

RADU: 78... (Apoi, Natei) Uneori, mă întreb de ce nu m-ai 
părăsit până azi! 

NATA: Jumătatea frivolă din mine şi-ar fi dorit, fireşte, o 
viaţă uşoară, un amant, doi amanți, o maşină... 
Cealaltă însă, un bărbat în care să creadă. (Căutânau-i 
privirea.) Şi am crezut! 

RADU: În mine? 

NATA: În cel oare ai fi putut deveni. 

RADU: Şi nu voi deveni? 

NATA: Ai început să te îndoieşti de tine însuţi! Nu mai vrei 
cum voiai altădată! Şi cine nu vrea, cum n-a vrut 
nimeni până la el, nu devine! 

RADU: Nu-nţeleg unde vrei să ajungi. 

NATA: Să perseverezi, vreau! Să ai curaj, vreau! Să-ţi 
aminteşti de acel miraculos „eu pot, eu vreau, eu 
trebuie!” Şi-n orice condiţii: Împotriva oricui şi a orice! 
(Un reflector îi luminează pe Teiu şi Jana.) 

TEIU: Nu prea arăţi veselă, Mincule! 

JANA (ca pe o descoperire): Se schimbă oamenii greu... 

TEIU: Ne înşelăm, uneori, crezând că se schimbă uşor. 

JANA: Poate ar fi trebuit totuşi să intervenim. 

TEIU: Vorbeşti prostii, Mincule! Petrolul contează! 

JANA (nefnțe/egând): De asta şi spuneam... 

TEIU: Petrolul din oameni! 

JANA: Îţi place să glumeşti... 

TEIU: Îmi pare rău! In fiecare om sunt vreo 2—3 picături! 

JANA: Chiar şi în Radu Andone? 

TEIU: Se înţelege! Şi în el! Suntem o ţară foarte bogată! 

JANA: Şi ca să ajungem la cele 2—3 picături... 

TEIU: Tocmai asta-i! Trebuie să forăm! Să forăm zi şi 
noapte i Şi naiba ştie ce te-or mai fi învăţat şi pe tine la 
facultate... că la zăcăminte. stai rău de tot, Mincule! (/n 
colțul opus se continuă discuția dintre Radu şi Nata.) 

RADU: Şi dacă în ultima clipă voi hotărî să intervin? 

NATA: Vei pierde nopţile albe şi excursiile... 

RADU: Dar tu, Nata, înţelege! 

NATA: Si va trebui să-ti găseşti un alt „tu”, mai modest, 
mai înţelegător, mai comod. 

RADU (înțe/egâna): Ca de obicei, deci: „nu”. 

NATA: O singură şansă... 

RADU: O şansă? 

NATA: S-ar putea, cine ştie, ca dintr-un banal compromis, 
dintr-un calcul meschin... 

FLORICEL: Orele 2.00! Presiunea la sondă, în spatele 
coloanei de extracţie... 

NATA (/vânau-i buletinul din mină şi întrerupând-o): S-ar 
putea, spuneam, să încerc să mă obişnuiesc cu ideea 
acelui „da”, puţin blazat, puţin frigid, pe care-l arunci 
unui bărbat oarecare. (Continuând citirea buletinului.) 
78 de atmosfere. Eşti rugat să treci pe la sondă. (După 
ce Radu părăseşte scena, Măriei Andone, care s-a 
apropiat de ea.) Am impresia că am început să te intrig. 

MARIA: Ultima voastră discuţie a lămurit totul. 

NATA: E un reproş? 

MARIA: Nu, dar nu mi-au plăcut niciodată şantajele. 

NATA: Crezi că trebuia să-i ascund că-l iubesc? 

MARIA: Nu te minţi! Te iubeşti doar pe tine. Şi ai vorbit 
mult prea mult despre acel „tu”, singurul oare l-ar 
putea înţelege, pare i-ar voi binele... ca să te mai pot 

crede şi eu. NATA: Mă aşteptam la o învinuire mai 
gravă. 

MARIA (făcânau-i pe plac): Există şi un altfel de „tu”. 

NATA (ironică): Sentimentală, naivă, romantică, în stare să 
descopere noi sisteme de intervenţie... 

MARIA: Şi care te alarmează, te sperie, tocmai pentru că 
simţi că-l iubeşte şi ea. Şi-i un alt fel de a iubi. 

NATA: Mai bine ţi-ai aminti că eu i-am insuflat lui Radu 
dorinţa de a se realiza. Eu am continuat opera fratelui 
dumitale. 

MARIA: S-ar fi realizat oricum. 

NATA: Dar nu oricum, ci prin el însuşi. 

MARIA: Nu-i meritul tău! 

NATA: De la mine a învăţat acel „eu pot, eu vreau, eu 
trebuie!” şi, în afara ambiţiei mele, tot acest „eu” n-ar 
fi existat niciodată! 

MARIA: Şi de ce ai făcut-o? Din altruism? 

NATA: Nuuu... (/ronică şi, fără voia ei, sinceră.) Pentru că 
sunt egoistă, pentru că îmi vreau realizate micile mele 
vanităţi şi, în general, toată filozofia mea încape în trei 
cuvinte: „e dreptul meu” sau, şi mai simplu, „mi se 
cuvine”. Aici voiai să ajungi? 

MARIA: Încep să înţeleg de ce ai fi vrut ca Radu să plece 
încă în noaptea asta, cu primul tren, şi de ce toată 
discuţia aceea ciudată cu Teiu... 

NATA: Ar fi putut să-l oprească. ` 

MARIA: Probabil că asta şi urmăreai. Incercând să-l 
oprească, l-ar fi provocat, i-ar fi rănit orgoliul... şi poate, 
abia atunci ar fi plecat! 

NATA: Aş putea să-ţi amintesc că la 60 de atmosfere am 
rupt eu însămi biletele. La asta ce-mi răspunzi? (Pentru 
că o vede pe Jana apropiindu-se.) Sau poate îmi 
răspunzi dumneata? De ce le-am rupt? 

JANA: Ţi-ai dat probabil seama c-ai făcut o greşeală. Acest 
om e îndrăgostit de foraj. Şi sonda aceasta înseamnă, 
pentru el. ani de muncă, de căutări... 

NATA: Uneori pari mai puţin naivă. 

JANA: Şi-ai mai înţeles că acesta ţi-e singurul drum: să-l 
împingi spre risc, să se opună intervenţiei... 

NATA (imprudent): ... şi lui Teiu, lui Cristea, tuturor! Pentru 
că e dreptul lui! Condiţia realizării sale! (Regretând.) 
Presiunea se mai poate stabiliza. 

JANA: Nu, nici dumneata nu mai crezi. 

NATA: Atunci, cum? Îți închipui că vreau să-l fac 
răspunzător de o eventuală erupție? 

JANA: Nu, pe erupție n-ai contat niciodată. Ştiai foarte 
bine că la o anumită presiune noi tot vom interveni. 
Dar îndemnându-l să nu accepte intervenţia, îţi 
rămânea speranţa că, la un moment dat, trecând peste 
hotărârea lui, îl vom rupe de noi, îl vom pierde, îl vom 
urca în tren. 

NATA: N-ai decât să te duci să-i informezi pe Teiu, pe 
Cristea! 

JANA: Ei te cunosc mai de mult şi mai bine... 

NATA: Şi chiar dacă ar fi aşa! Chiar dacă ar fi fost un 
calcul... a fost un calcul exact! Radu nu va interveni! 
FLORICEL: Orele 2.15! Presiunea la sondă, în spatele 

coloanei de extracţie, 81 de atmosfere! 


(În partea opusă a scenei, eventual în biroul lui Teiu, un 
reflector surprinde discuția dintre Teiu şi Cristea.) 


CRISTEA: Cam amâni, Teiule! Nu-mi place că amâni! 

TEIU: Si ce-ai vrea? Să trec „peste” Andone? 

CRISTEA: La nevoie, şi „peste”. 

TEIU: O să-şi închipuie că am făcut-o pentru liniştea mea. 
Pentru că o intervenţie la 80—85 ar fi mai puţin 
periculoasă decât în ultima clipă? Şi, în sfârşit, pentru 
că echipa e condusă de un fricos... De Teiu! 

CRISTEA: Şi dacă ar conduce-o altcineva? 

TEIU: „Dacă” nu schimbă nimic! Fără „dacă”! 

CRISTEA: La 85, echipa ar fi fost altă dată „acolo”. 

TEIU: Va fi şi azi. Nici o grijă! 

CRISTEA: Şi la 2.15, ai auzit, ajunsese la 81... 

TEIU: Ajunsese! Da! Ştiu! Şi a continuat să crească! Ştiu şi 
asta! Dar avem datoria să mai încercăm, să-i mai 
vorbim. 

CRISTEA: Dac-ar fi condus-o altcineva, te-ai fi aprins mai 
puţin... 

TEIU: Asta nu-i un motiv... 

CRISTEA: ŞI i-ai fi vorbit mai uşor... Mai limpede! 

TEIU: Ce vrei să spui? 

CRISTEA: Ce-ai auzit! Româneşte: s-o conducă altcineva! 

TEIU: Dar n-a fost intervenţie la care să nu fi fost 
„acolo”... 

CRISTEA: Ai fi mai nimerit, de data asta, „aici”. 

TEIU: Eu răspund de intervenţie! Eu hotărăsc! 

CRISTEA: Asta ar fi al doilea motiv: dac-ar conduce-o altul, 
ai 

răspunde mai mult... Ai trece mai curând „peste”... Ai 
hotări mai uşor! 

TEIU: Şi cine s-o conducă? 

JANA (care s-a apropiat între timp): Nu-i o problemă, cine! 
Cristea are dreptate! 

CRISTEA: Tu nu te amesteca, Mincule! 

JANA: E dreptul meu să mă amestec! E metoda mea şi 
nimeni n-o cunoaşte ca mine! 

CRISTEA: Asta-i altă problemă... 

JANA: E aceeaşi, nea Cristea! 

CRISTEA: Dar e mai grea. Să răspundă mai marii! 

JANA: Dar dacă dumneata ai fi cel mai mare — şi ai fi 
director, ministru — şi eu ţi-aş telefona că la noi 
situaţia e aşa şi aşa... ce-ar hotărî ministrul? 

CRISTEA  (neacomodându-se dintr-o dată cu noua 
calitate): Ar întreba mai întâi: care e părerea lui Teiu? 
Că nu se poate, trebuie să aibă şi el o părere! 

JANA: Teiu n-o să accepte, tovarăşe ministru. Sunt fiica lui. 
Nu-l întrebaţi pe Teiu. 

CRISTEA: Atunci, să-ntrebăm pe altul. Cine mai e pe- 
acolo? 

JANA: Ar fi tovarăşul Cristea, comunist, om în vârstă. 

CRISTEA (/latat): Atunci, vorbiţi cu Cristea! Să vă judece 
el. 

JANA: Dar e o problemă specială, tovarăşe ministru! 

CRISTEA: Cum adică... specială? 

JANA: Pentru prima oară în petrol, o fată vă cere 
permisiunea să conducă echipa de intervenţie. 

CRISTEA: E vorba chiar de tine? 

JANA: De mine. 

CRISTEA: De când te ştiu, Mincule, ai făcut greutăţi 
ministerului! 

JANA: Dar sunt inginer, tovarăşe ministru! Şi intervenţia 
se face după un sistem al meu. după o metodă proprie. 

CRISTEA (prins între Jana şi Teiu): Tu ce zici, Teiule? 

TEIU: Nu zic nimic. 

JANA (ministrului): E dreptul meu! 

CRISTEA (mai departe, lui Teiu): Zice că-i dreptul ei! 

JANA: Şi ar fi o nedreptate... 

CRISTEA: Auzi, zice că e o nedreptate. Ce să-i răspund, 
Teiule? (Şi pentru că Teiu ridică din umeri, traducând.) 
Zice să-ţi răspund c-au mai rămas câteva... (Apoi, din 
nou lui Teiu, cu toată autoritatea ministrului.) Dar 
trebuie lichidate şi ele, Teiule! Asta nu-i un răspuns! (ŞI- 
apoi, decisiv.) Notează! Ordin de zi: azi, 11 iunie, 
pentru prima oară în istoria petrolului... 

TEIU (ultim protest): Tovarăşe ministru, gândiţi-vă... 

CRISTEA: Dacă tovarăşul Cristea acceptă să lucreze sub 
conducerea ei, se aprobă! Semnat, ministru — Cristea. 
(Și pentru că s-a apropiat şi Pandele.) A doua 
semnătură, adjunctul meu, Pandele! 

TEIU: S-a înţeles, tovarăşe ministru! 

CRISTEA: Şi spuneţi-i lui Cristea să plece îndată la sondă! 
Pandele să-l urmeze! (Apo; /janei;) Şi nici şefa echipei să 
nu mai piardă vreme! 

PANDELE (ca la o presimţțire): Tovarăşe Cristea! Ne 
descurcăm singuri! Poate că n-ar fi nevoie... 

CRISTEA: E dreptul ei. Pandele! Ea a găsit soluţia! 

PANDELE: Dar o fată, acolo, e pentru prima oară... 

CRISTEA: Fiecare lucru s-a întâmplat cândva prima oară. 

PÂNDELE (/ui Teiu): Măcar azi să mai fi fost dumneata. O 
singură dată. O zi. 

TEIU: A zis ministrul că-s cam bătrân. Pandele... 

PANDELE: Şi nu vei mai fi niciodată „acolo”? 

TEIU: ...şi c-ar fi nevoie de cineva şi „aici”... De cineva 
care a mai fost de multe ori „acolo”. 

PANDELE: N-o opreşti? 

TEIU: Dacă-mi dai voie să-i spun că tu mi-ai cerut-o... şi c- 
am oprit-o în numele tău... (Si pentru că Pânaele nu 
acceptă.) Hai, du-te... (Şi ca o încurajare.) „Ce s-ar face 
fetele...” 


(În timp ce Pândele şi Cristea dispar, un reflector ni-i 
readuce pentru câteva clipe pe Radu, revenind de la 
sondă, şi Nata.) 


RADU: Îi văd, îi aud vorbind, şi nu pot înţelege de ce 
numai eu sunt neliniştit. 

NATA: Toţi sunt... Nu toţi arată! 

RADU: Şi dacă în realitate sunt siguri de ei şi nu se tem de 
nimeni şi nimic? _ 
NATA: Ar fi puţin naiv... In cazul unei eventuale erupții, 
responsabilitatea şi riscul rămân în primul rând ale lor! 
RADU: La asta nu m-am gândit. Şi poate n-ar fi trebuit să 
mi-o spui... Nu trebuia s-o ştiu! (/n colțul opus, continuă 
discuția dintre Jana fi Teiu.) 

TEIU (/anei, pregătită să plece): Nu pleca! Mai rămâi... 

JANA: Când te rugam şi eu în urmă cu ani, nici nu voiai să 
auzi. Şi te răsteai la mine (/imitându-/, probabil): 
„Noaptea asta, Mincule, mai am puţină treabă!” 

TEIU: Şi, vezi să fii atentă! 

JANA (cu înțelegere): S-au inversat rolurile... 

TEIU: Şi când ai să ajungi la baraca de intervenţie, să suni 
de trei ori... Să ştiu c-ai ajuns. 

JANA: Am să sun. 

TEIU: Şi să-ţi aminteşti că odată, înaintea unei intervenţii, 
mi-ai scris aşa, o lozincă: „Eroismul înseamnă dăruirea 
vieţii pe parcursul unei întregi vieţi...” 

JANA: Şi dumneata mi-ai spus, la plecare, că uneori 
oamenii îşi pot trăi viaţa într-o singură clipă. 

TEIU: Asta a fost aşa... ca să râdem. 

JANA: Şi din prag te-ai mai întors o dată. 

TEIU: Asta a fost atunci, când ai plâns. 

JANA: Şi m-ai tras de urechi (imitânau-/): „De ce eşti copil, 
Jana Mincu? Cine n-ar voi să trăiască 1000 de ani? Şi să 
trăiască cu adevărat... şi să trăiască puţin, cît de puţin, 
chiar şi atunci când nu va mai fi?...” 

FLORICEL: Orele 2.30! Presiunea la sondă, în spatele 
coloanei de extracţie, 85 de atmosfere! (Jana va dis- 
părea odată cu Floricel, nu mai înainte de a-l privi lung 
pe Radu, care s-a apropiat de Teiu.) 

RADU: Presiunea a trecut şi de 85. 

TEIU (simţțindu-i agitația): Da, s-ar părea că a trecut! 

RADU: Pentru dumneata, poate şi pentru alţii, amânarea 
intervenţiei ar fi legată de un risc. 

TEIU: Şi-atunci? Ce-ai hotărât? 

RADU: S-ar cuveni poate să renunţ la dreptul de a hotări. 

TEIU: Nu. Nici asta n-ai fi în stare. Nu eşti omu’ să renunti! 
Şi nu e un simplu drept! Răspunzi pentru sondă! 

RADU: Şi totuşi, nu mă pot hotărî! Taie-mă, spânzură-mă, 
dă-mă în judecată, intentează-mi proces! 

TEIU: Nu un proces... Sau, nu unul obişnuit! Pentru că, de 
data asta, rechizitoriul va anticipa crima! 

RADU: Dar e absurd. Acest Radu Andone, pe care 
dumneata vrei să-l judeci, a aplicat primul un nou sis- 
tem de foraj* a străbătut nesfârşite straturi de mame şi 
argile, a învins brecia... 

TEIU: Nu, n-am învins-o cu totul. 

RADU: Şi a avut doar neşansa ca. în ultimul moment, în 
mult aşteptata zi a primului său mare succes şi a 
festivităţii, să constate apariţia unor presiuni interioare! 

TEIU: De aici şi începe rechizitoriul: s-a ajuns la 85 de 
atmosfere, şi asta la o coloană la care se ştie absolut 
precis că va ceda înainte de 100. 

RADU: Dar presiunea se mai poate stabiliza. Chiar şi 
acum, în această clipă. S-ar putea să fie un fenomen 
limitat. Să intrăm în extracţie normală! 

TEIU: E la fel de posibil şi contrariul: să crească! 

RADU: Şi atunci? 

TEIU: Eşti dator să alegi între cele două variante. 

RADU: Ştiu: omorârea deliberată a sondei... 

TEIU: Dar, omorârea înseamnă în acelaşi timp şi evitarea 
erupției, evitarea neprevăzutului. 

RADU: Pentru mine echivalează ou o înfrângere: sistemul 
de foraj al lui Radu Andone s-ar dovedi prin aceasta 
falimentar! Ideile mele — se va spune — n-au dus la 
nimic! Înfrângere! Eşec! 

TEIU: Un eşec temporar. După sistemul Janei. în două 
săptămâni intrăm în normal. Totul va fi în ordine. 

RADU: Eu însă vreau să-mi joc cartea până în ultima clipă! 

MARIA: Dar gândeşte-te, Radule! 

RADU (Măriei): M-am gândit. Şi mă gândesc de mult. De 
pe vremea când mă invitai la serbările de sfârşit de an 
— tu ştii că n-am lipsit niciodată — şi aşteptam ca 
profesoara de muzică Maria Andone să treacă la pian, 
şi mă gândeam, ascultându-te, cât de mult te-a mistuit 
şi pe tine cândva, o pasiune, dacă ani la rând, în 
numele ei, ai continuat să-ţi rupi din orele de somn ore 
de repetiţii şi să transformi — în vis cel puţin — micile 
voastre festivități în marile tale recitaluri. Şi eram 
singurul om, care la sfârşit nu te aplaudam niciodată. 

MARIA (disperată): Nu m-ai aplaudat? 

RADU: Şi te compătimeam că ţi-a lipsit curajul de a fi 

perseverat, curajul marii verificări, curajul Ozanei! 

MARIA: Radule... 

RADU: De asta am tot amânat! De asta nici acum nu pot 
hotări! Nu pot! Şi vreau verificarea! Cu orice risc! Până 
în ultima clipă! Singura care-mi poate spune cine sunt, 
cât pot şi ce merit... 

TEIU: Dar am trecut de 85. Ne apropiem de 90. Şi asta, la 
o sondă la care, îţi repet, nu avem certitudinea că va 
rezista până la 100 şi unde nu-i vorba de succesul sau 
insuccesul unui recital. Alege! 

RADU: De ce mi-ai spus să aleg? 

TEIU: Nici într-un caz pentru a te speria. Erupția, oricum, 
va fi prevenită. La primul simptom eruptiv, noi tot vom 
interveni. Dar amânând până în ultima clipă, dumneata 
ai acceptat totuşi un anumit risc: al întâmplării, al 
accidentului, al neprevăzutului. Şi aceasta, în numele 
unei aşa-zise afirmări a personalităţii umane, în numele 
orgoliului care ti se vrea satisfăcut. Al unei coroane de 
lauri! Alege! E ultima clipă când mai poţi să alegi! 

MARIA: Poate am greşit şi noi, Radule? Poate am trecut 
prin viaţă prea uşor? Poate ar trebui să ne oprim o clipă 
şi să privim în urmă? (Se aude sunând de trei ori 
telefonul şi, pentru câteva clipe, apare imaginea Janei, 
de undeva, de foarte departe.) 

TEIU (ca pentru sine): A ajuns la baracă... Ai grijă, Jana! 
Mi-ai promis. 

JANA: „Cine n-ar voi să trăiască 1000 de ani? Şi să 
trăiască cu adevărat... şi să trăiască puţin, cât de puţin, 
chiar şi atunci când nu va mai fi?...” (Imaginea Janei 
dispare.) 

RADU (/ui Teiu): De ce mi-ai spus să aleg? 

TEIU: M-ai întrebat cândva, ce înseamnă „cu” şi „fără” 
Radu Andone. 

FLORICEL: Orele 3.00. Presiunea la sondă, în spatele 
coloanei de extracţie, 93 de atmosfere. 

CORTINA 

PARTEA a Ill-a 


La ridicarea cortinei, ca şi la începutul părții I şi a II-a, 
Maria Andone la pian, şi interpreta Janei — cât mai 
aproape de rampă; aceiaşi motiv melodic, aceeaşi 
intervenție discreti a reflectorului, aceeaşi atmosferă. 


INTERPRETA: Moartea Janei Mincu — şi n-aş voi să 
anticipez asupra semnificaţiilor dramei — s-a produs 
atunci când sonda era în afară de orice pericol. 
Intervenţia se desfăşurase — aş spune — peste aştep- 
tări, se turnase oglinda de beton, se perforase coloana 
şi, dintr-un moment intr-altul, ar fi urmat să înceapă 
aşa-numitul proces de scurgere a presiunilor. 
Întâmplarea a făcut însă ca tocmai atunci unul dintre 
membrii echipei, un tânăr, dorind a se dovedi, poate, 
deosebit de curajos, nerespectând prin aceasta 
normele absolut obligatorii de protecţie a muncii, să se 
apropie de prevenitor. Presiunea rămăsese încă în jurul 
lui 90, jetul de gaze care răzbătuse prin spatele co- 
loanei de ancoraj resfira în aer o ploaie periculoasă de 
pietre si — ceea ce tânărul n-ar fi trebuit să piardă din 
vedere, şi Cristea i-o spusese de zeci de ori — ventilele 
aflate şi acum sub presiune continuau să fie casante. ŞI 
ar fi fost suficient o simplă imprudenţă ca sonda, 
zăcământul, viaţa acestui om să fie pentru totdeauna 
pierdute. Jana, care a sesizat prima pericolul — zgomo- 
tul făcea imposibilă orice comunicare verbală —, s-a 

repezit spre el să-l retină, să-l salveze... Şi l-a salvat, 
salvând pentru a doua oară, în felul acesta, şi sonda. 
Prinsă Insă de şuvoiul de gaze, izbită de pietre, lovită 
de sfărâmăturile ventilului... ce importanţă mai are 
cum? La capătul aceleiaşi zile, Jana Mincu nu mai era in 
viaţa! Am depăşit această primă dificultate a rolul ai. 
tragismul unei morți autentice, cu sentimentul 
neaşteptat pentru mine că, în amintirea celor care au 
cunoscut-o, Jana a rămas la fel de vie şi azi... şi cu 
convingerea că în fiecare seară. în faţa mea, la spec- 
tacol, vor fi zeci şi zeci de Jane, băieţi sau fete... Da, am 
spus intenţionat băieţi sau fete! Dar am mai întâlnit o 
dificultate în interpretare, şi tocmai aceasta din urmă a 
transformat, aş spune, toată partea a treia a piesei într- 
un fel de dezbatere între mine şi eroii acestei drame. 
să mă explic însă: chiar şi prin aceste scurte comentarii 
care preced acţiunea, eu am fost solicitată în 
permanenţă ca, în afara rolului Janei. să interpretez şi 
un al doilea, al meu, al actriţei având şi ea o anumită 
experienţă de viaţă, sentimente şi resentimente. Şi 
dacă Jana. bunăoară, îl iubea pe Radu Andone — nu 
încerc să-i justific iubirea, iubirea nu se justifică —, 
convinsă fiind sufleteşte că, mai devreme sau mai 
târziu. Radu va înţelege că realizarea sa nu este 
posibilă în afara noastră şi, nici într-un caz, împotriva 
noastră, pentru mine ca interpretă Radu rămânea o 
enigmă, un semn de întrebare. Ce s-a întâmplat cu 
Radu după discuţia cu Teiu, unde a mai fost, cu cine a 
vorbit şi care au fost, în ultimă instanţă, gândurile 
acestui om în noaptea de 11 spre 12 iunie, înainte de a 
fi semnat ordinul de intervenţie, înainte de a fi alergat 
spre baracă? (Si întorcându-se spre Radu, pe care un 
reflector ni-l descoperă.) Pentru că nu se poate, a 
existat cu siguranţă şi-n viaţa dumitale o clipă când, 
într-o fulgerătoare şi stranie frământare... 

RADU: Da, a fost! A fost o astfel de clipă! Mă hotărâsem 

în sinea mea să intervin şi alergam spre sondă. Alături 
de mine — Petre Teiu. Îi simţeam răsuflarea şi, din când 
în când, la fiecare serpentină a drumului ce urca spre 
baraca de intervenţie, mi se părea că-mi şopteşte: „Mai 
repede, mai repede!M Şi auzindu-l, îmi spuneam: Radu 
Andone, alergi alături de un om; alături de un om pe 
care atâta vreme nu l-ai înţeles şi pe care de atâtea ori 
l-ai înfruntat. Mai poate avea oare încredere în tine? Şi 
tot eu îmi răspundeam: dar tu ce ştii despre „el”? Ai 
trăit doar atâţia ani alături de acest „el”... Mai ţii minte, 
cel puţin, când te-ai întâlnit prima oară cu „el”? 


(În întunericul care învăluie pentru o clipă scena, un 
reflector îl va descoperi pe Teiu, în picioare, în fața unui 
birou elegant — biroul din Bucureşti, se pare, al lui Radu 
Andone — reeditând prima lor întâlnire.) 


TEIU (scoțând dintr-o servietă tot felul de planuri, de 
eprubete etc.): O hartă geologică, un memoriu tehnic şi 
câteva probe de ţiţei... 

RADU (apărând de partea cealaltă a biroului): Caracterul 
pur teoretic al lucrărilor mele... 

TEIU (întrerupându-l): Acest ţiţei aşteaptă să fie extras! 

RADU: Am impresia că am fost întrerupt la jumătatea 
frazei... 

TEIU: lar extragerea presupune un nou sistem de foraj! 

RADU (părăsind momentul retrospectiv): Da, mi-amintesc! 
Era chiar anul trecut, în septembrie... (Cu o anumită 
tristețe a evocării.) Atunci, m-am întâlnit prima oară cu 
„el”! 

TEIU: Te înşeli! Îl cunoşteai de ani şi ani! Te-ai întâlnit cu 
„el” de zeci şi sute de ori! Şi sub haina diferitelor lui 
vârste şi înfăţişări ai regăsit 

de fiecare dată acelaşi şi totodată alt „el”... Aminteşte-ţi! 

RADU: Să-mi amintesc? De cine? Dă-mi măcar un indiciu! 

(Un reflector descoperă în spatele lui pe treptele unei 
scări, urcând în spirală dintr-un colț al scenei spre colțul 
opus, tot felul de oameni. Platformele intermediare ale 
scării — 2-3 platforme — pe cât se poate libere.) 


UN TÂNAR DE PE PRIMELE TREPTE: De mine chiar, unul 
din nenumăraţii tăi colegi de liceu, care te-am simţit 
întotdeauna străin de preocupările noastre şi preferam 
să stau în ultima bancă din clasă decât în prima, alături 
de tine. 

O FATA: Sau de noi, fetele, care te poreclisem „bătrânul”, 
pentru că te simţisem încă de atunci o fire închisă, 
retrasă... 

UN ALT TÂNAR: Sau de noi, puţinii tăi prieteni, care te-am 
sfătuit încă din '45 să te desparţi de maior. 

RADU (spre Teiu, părăsind pentru o clipă toată această 
lume a oamenilor cunoscuți altădată): Da, mi-amintesc. 
A fost cineva care mi-a cerut acest lucru... 

TEIU: A fost acelaşi „el”. 

UN STUDENT: Şi tot „el” a fost şi colegul de facultate pe 
care ai încercat să-l sfidezi pentru că îţi cerea să 
deschizi ochii şi să priveşti în jur... 

RADU (privindu-l îndelung): Mi-amintesc... 

UN ALT STUDENT: Şi aminteşte-ţi atunci şi de noi. Colegii 
tăi de cameră, de care timp de trei ani ai ascuns că ai o 
prietenă, că o cheamă Natal ia Goran şi că ai fi îndră- 
gostit... (Urcând printre ei, Radu şi Teiu au ajuns pe 
prima platformă pe care se poate citi: Martie 1949.) 

RADU (îndrăgostit de Nata): Crezi că nu mă iubeşte? 

TEIU (în rolul unui coleg cu ochelari, cu basc): Il iubeşte 
pe cel care ai putea deveni. 

RADU: E convinsă că nu mă va înşela niciodată. 

TEIU: Cât timp vei fi celebru... şi numai dacă vei fi! 

RADU: Uneori, o descopăr gândind ca şi mine. 

TEIU: Părăseşte-o atunci. Pană nu-i prea târziu! 

RADU: Dar nici măcar n-o cunoşti! 

TEIU: Te cunosc pe tine. Mi-ajunge. 

RADU: Cu ce drept îţi permiţi să mă judeci? 

TEIU (părăsind momentul retrospectiv şi reincepând să 
urce): Cu dreptul aceluiaşi „el”. 

UN OM MAI ÎN VÂRSTĂ (între prima şi a doua platformă): 
Şi tot „el” a fost şi maistrul acela bătrân — aminteşte-ţi 
— care te-a prevenit, erai în ultimul an: „Numai cu ce 
se învaţă din cărţi, tinere, nu se trece prin brecie!” 

UN TÂNAR CU OCHELARI: Şi inginerul acela care s-a 
ridicat împotriva caracterului pur teoretic al lucrărilor 
tale! 

ALT TÂNĂR: Şi toţi colegii tăi de la catedră, aminteşte-ţi, şi 
profesorii... (Radu şi Teiu au ajuns la cea de-a doua 
platformă — Aprilie 1954.) 

RADU (tânăr cercetător ştiinţific): Tovarăşe profesor, ce 
părere aveţi despre lucrarea mea? 

TEIU (în rolul unui profesor mai în vârstă): Un vector, 
dragul meu, şi subînţeleg prin aceasta o forţă, trebuie 
să aibă în afară de dimensiuni, respectiv de talent, şi 
perseverenţă — Si sens! 

RADU: N-am sesizat ideea... 

TEIU (mai simplu): Vrei să te afirmi? 

RADU: Dar e o dorinţă legitimă! 

TEIU: Uitând că munca ta trebuie să servească cuiva? Că 
nu poţi trăi doar pentru tine? Că oamenii sunt oameni 
pentru că pot visa. pentru că au idealuri? 

RADU (părăsind momentul retrospectiv): Obişnuita morală 
a profesorului meu. Chiar şi în ultima scrisoare primită 
de la el... 

TEIU (începând să urce spre ultima platformă): Era acelaşi 
„el”... 

UN TÂNĂR: Şi aminteşte-ţi şi de mine! Eram vecinul 
dumitale de apartament... 


sîn măsura în care, la reprezentaţie, scena ar necesita o anumiţi 
scurtare, se va putea renunţa la platforma a doua, respectiv la 
discuţia dintre profesor şi Radu Andone. 

O FATĂ: Eu v-am fost studentă.. 

AL DOILEA TÂNĂR: Eu am avut o discuţie cu dumneata 
acum câteva luni într-un tren.. 

AL TREILEA TÂNĂR: Eu te-am criticat într-o şedinţă... 

AL PATRULEA TÂNĂR: Eu l-am informat pe Teiu că 
dumneata eşti creatorul unui nou sistem de foraj... (Şi; 
ajungând în sfârşit pe ultima platformă, unde-i vom 
regăsi pe Pandele şi Cristea — lunie 1960.) 

PANDELE: Alege! 

CRISTEA: Trebuie să alegi! 

RADU (ca şi în prima scenă a peronului): „Sonda aceasta 
sunt eu... Şi cântarul, pentru că în tot şi toate există un 
cântar, n-are decât două gradaţii: ratare şi succes.” 

TEIU (în propriul său rol): ..."Am trecut de 85. Ne 
apropiem de 90. Şi asta, la o sondă la care nu avem 
certitudinea că va rezista până la 100. Alege”. 

RADU: Dar astea toate le-am mai auzit de la Pandele, 
Cristea, Teiu... 

TEIU: De la acelaşi „el”. 

RADU (coborând pe partea opusă a scării): De ce mi-ai 
spus să aleg? 

TEIU (întorcându-l cu fața spre zecile de oameni întâlniți 
pe acest „drum al vieţii”): Pentru că nu există decât 
două variante: alături de „el” sau împotriva „lui”. 

RADU (simplu, o şoaptă poate, dar cu toată semnificația 
actului care-l angajează pentru întreaga viață): Alături. 


(Toată scara reintră în întuneric; în aceeaşi clipă, un 
reflector surprinde apariția lui Floricel.) 


FLORICEL: Orele 3.00! Presiunea la sondă, în spatele 
coloanei de extracţie, 93 de atmosfere! Pronunţată 
infiltraţie de gaze! Prim simptom eruptiv! Apropierea de 
sondă, periculoasă! Jana Mincu transmite... (Îngrozit, 
Radu se repede să-i smulgă buletinul.) 

INTERPRETA: O clipă, te rog! Încă o întrebare! Să 

presupunem că înainte de a fi intrat Floricel, înainte de 
a se fi aflat că presiunea a ajuns la 93, Nata ar fi 
încercat din nou să te convingă, să-ţi schimbe 
hotărârea. 

MARIA: A şi încercat. S-a apropiat de Radu, dar era de- 
acum prea târziu. Şi a simţit atunci şi ea că-l pierduse. 
NATA (/u; Radu, ironică): Deci, aşa cum ţi-a cerut Teiu... 

Te-ai hotărât să intervii! 

RADU: E aproape de limită, Nata. Ultima clipă, înţelege! 

NATA: Uitând că orice afirmare presupune curajul unui 
mare act voluntar... 

TEIU (în timp ce scara se luminează din nou): Nu 
împotriva „lui”! 

NATA: Şi că riscul singur dă preţuire ideii! 

TEIU: Numai alături de „el” şi prin „el”. (Scara reintră în 
întuneric: fără un cuvânt, Nata se îndreaptă spre uşă.) 

RADU: Ai plecat? 

NATA: Încerc să am bun simţ. 

RADU (fără convingere): Dar poate peste o singură clipă... 

NATA: E riscant. Mi s-ar putea spune: pleacă! 

RADU: Te-ai întristat, totuşi... 

NATA: Aşa se obişnuieşte... 

RADU (surprins): Şi acum, surâzi... 

NATA: Ca să simplific scena. 

RADU (ca un comentariu): Nata... 

NATA: Ca şi cum ai fi spus: a fost odată o Nata. 

RADU (totul s-a terminat): Nata. 

NATA: Pentru că în fiecare din noi a existat o Nata. 
(Dispare.) 

INTERPRETA (/u; Teiu, dinafara momentului): Dar nu-i 
adevărat! Nu în fiecare din noi! 

TEIU: Nu în fiecare, e drept. Dar fiecare din noi ar trebui s- 
o cunoască şi s-o recunoască sub haina feluritelor ei 
înfăţişări. 

INTERPRETA: Şi dacă n-ar fi plecat? 

TEIU: Chiar dacă n-ar fi plecat. Chiar dacă, prin absurd, ar 

fi reuşit să-l convingă, dacă la 0,40 s-ar fi aflat în tren, 
dacă s-ar fi căsătorit şi ar fi întemeiat o familie... Crezi 
că, mai devreme sau mai târziu, n-ar fi înţeles că există 
două feluri de a iubi: aşa cum, trăind, l-ar fi iubit Jana, 
cunoscându-l, înţelegându-l, pentru el... şi aşa cum l-a 
iubit Nata, pentru ea? Şi în ziua în care ar fi înţeles, în 
'75 sau '75, drama ar fi fost alta? Nu! Despărțirea lui 
Radu şi a Natei era inevitabilă. 

FLORICEL (reintrând): Orele 3,00! Presiunea la sondă. în 
spatele coloanei de extracţie... 

INTERPRETA: Nu încă, te rog! Mai am o întrebare: să 
presupunem că intrând, Floricel ar fi anunţat, dim- 
potrivă, stabilizarea presiunii. (Luí Radu) Ce-ai fi făcut? 

MARIA: Acelaşi lucru l-am întrebai şi eu. (Apropiinau-se de 
Radu). Dar nu-i totul pierdut, nu-i aşa? S-ar putea ca 
următorul buletin... 

RADU: N-ar mai schimba nimic. 

MARIA: Eu mă gândeam la stabilizarea presiunii. Să nu 
mai fie nici un fel de presiune. 

RADU: Înlăuntrul meu ar rămâne... 

MARIA: Există şi acolo o limită? 

RADU: A ajuns chiar la limită. Şi buletinul de „acolo” 
(arată spre sondă) nu mai înseamnă nimic. Simt că 
trebuie... Trebuie să intervin, să aleg, să iau o hotărâre. 

TEIU (tot dinafara momentului; interpretei): Şi chiar dacă 
n-ar fi simţit acest lucru! Dacă i s-ar fi părut că totul se 
reduce la ce se întâmplă afară şi în afara lui, dacă Teiu, 
şi Cristea, şi Jana n-ar fi însemnat încă nimic pentru el, 
ar fi fost posibil să treacă prin viaţă neînţelegând-o? 
Dacă n-aş fi găsit eu cuvântul, nu l-ar fi găsit alţii? S-ar 
fi putut împotrivi vieţii? Şi, împotrivindu-se, nu există 
un moment în viaţa fiecăruia când amintirile 
răscolitoare şi  vinovăţiile vechi încep să ne 
urmărească? Laşii, dezertorii pot dormi liniştit? 

FLORICEL (reluând scena): Pronunţată infiltraţie de gaze. 
Prim simptom  eruptiv. Apropierea de sondă, 

periculoasă! 

RADU (repezindu-se spre telefon): Alo, sonda? Andone la 
telefon! Nu mai amânaţi nici o clipă! 

INTERPRETA  (întrerupându-l): Şi a treia întrebare: 
cerându-le în sfârşit, să intervină, încerci cumva 
sentimentul că vei putea şterge prin aceasta urma 
oricărei vinovăţii? 

TEIU (/u; Radu): Telefonează! 

INTERPRETA: Dar telefonul acesta nu mai poate schimba 
nimic! Nu-i micşorează răspunderea, vinovăția, şi nu-l 
mai poate scuza! 

TEIU: Dar nu pentru a-l scuza, ci pentru a nu-i închide 
drumul, singurul drum de întoarcere! 

RADU (din nou la telefon): Nu mai amânaţi nici o clipă! 
Interveniţi imediat! Perforaţi! 

INTERPRETA: O ultimă întrerupere. Să presupunem că la 
telefon, răspunzânduc-ţi, ar fi fost chiar Jana. 

RADU: Fii atentă, Jana! Sunt 93 de atmosfere! Şi fii atentă 
cum acţionezi! Cel mai important este „cum”. 

JANA (a urcat între timp pe ultima platformă a scării; în 
primele clipe, la telefon, pe urmă fără, comunicând 
direct, discuţia nepropunându-şi s-o repete „pe cea de 
atunci” decât în esență şi nu în litera ei): Cum închizi 
ventilele... Cum  porneşti pompele... Cum faci 
perforarea... Aşa am crezut multă vreme şi eu. Darea 
să înfrunţi presiunea, nu-i suficient să ştii „cum”, 
trebuie să ştii „pentru ce”. 

RADU (întrerupând-o): Concentrează-te. Jana! Gândeşte- 
te bine la fiecare operaţie în parte şi numai la operaţia 
în sine. 

JANA: Numai la şuvoiul de gaze... Numai la prevenitor... 
Numai la mişcarea mâinii, a braţului... Dar nu-i 
adevărat! Trebuie să te gândeşti mai întâi că ţie, unei 
fete de 23 de ani, îţi stă în puteri să eviţi o nenorocire, 
să salvezi o sondă, un zăcământ, liniştea şi viaţa unor 
oameni. 

RADU: Şi să nu umbli fără caschetă, Jana! Să nu uiţi! 

JANA (neauzinau-/, poate): Să nu uiţi cine eşti... Să nu uiţi 
că răspunzi... Să nu uiţi că oamenii au avut în tine 
încredere! 

RADU: Şi dacă nu mai eşti sigură de noua metodă... Dacă, 
prin absurd, nu mai crezi... 

JANA: Sunt sigură! Cred! Cum aş crede în mine! 

RADU (cu îndoială): E totuşi nouă. Jana, e neverificată! Nu 
ştii ce se ascunde în spatele unei metode noi! 

JANA: Se ascunde felul meu de a fi, de a gândi, de a 
înţelege viaţa. N-ai încredere în mine? 

RADU: Oricât aş avea... deschide bine ochii! Nu mai visa, 
Jana! 

JANA: Deschide bine ochii... Ţine-i cât mai deschişi! Şi, 
dimpotrivă, visează! Toate visurile lumii cuprinse într-un 
vis! 

RADU: E o clipă decisivă... 

JANA: Toate sunt decisive şi toate se leagă cu cele ce au 
trecut, cu cele ce-or veni. 

RADU: Şi fii puţin egoistă. De ce ai risca? Pentru ce, şi în 
numele cui? 

JANA: Al lui Bandele, şi al cântecelor sale, şi al lui Cristea, 
al înţelepciunii, poate; şi al lui Teiu, al credinţei în om; şi 
al tău, al căutărilor tale. (Ca o chemare de dragoste.) Al 
tău... da, al tău... 

RADU: Nu fi naivă, Jana. Ce înseamnă căutările? 

JANA: Înseamnă multă iubire. 

RADU: Să uităm de foraj... 

JANA: Foraju-i tot iubire. Chiar tu m-ai învăţat... 

RADU: Dar eu, înţelege-mă... 

JANA: Şi în fiecare „eu” e iubire. De ce te minţi? 

RADU: Dar nu risca, Jana! Întoarce-te! Ne-aşteaptă zeci de 
sonde. 

JANA: Şi-n fiecare sondă e ascunsă iubirea celor care au 
trăit şi murit pentru ea. 

RADU: Dar datoria ta, înţelege... 

JANA: E un ideal, o convingere. Şi-n fiecare datorie 
împlinită, un nou izvor de iubire. 

RADU: Dar coloana, mi s-a transmis, a fost perforată. 
Presiunea nu mai creşte! Partea ta e făcută! 

JANA: Nu există o parte a ta. Totul e al tău. Şi-n acest „tot” 
al tău, e sensul iubirii! 

RADU: Teiu îmi spune să-ţi transmit că eroismul 
înseamnă... 

JANA: Spune-i că n-am uitat... Cea mai înaltă iubire! 
(Muzica accentuează tensiunea momentului şi drama 
care se consumă în această clipă la sondă.) 

RADU: Dar ce se întâmplă, Jana? Nu-ţi mai recunosc 
vocea. Presimt că se întâmplă ceva! 

JANA: Un om... S-a apropiat un om de prevenitor. 
(Îngrozită.) Ce vrei să faci, omule? Hei, omule! 


(În timp ce întunericul o învăluie pe Jana, ecoul reia de 
Zeci de ori: „Hei, omule!... Hei, omule!”... Radu a pornit în 
fugă, pe scara în spirală, spre ultima platformă, unde 
fusese Jana, dar Jana nu mai e.) 


RADU (disperat): Jana! 

INTERPRETA (s-a înapoiat din nou lângă pian): A fost 
odată o Jana... 

RADU (căutând-o): Jana! 

INTERPRETA: Pentru că în fiecare din noi e o Jana... Şi Jana 
rămasă în viaţă... Jana din rândul trei... cinci... 
doisprezece... — apropie-te, tovarăşe Radu —, ar fi vrut 
să te întrebe acum, înainte de lăsarea cortinei: „Nu te 
simţi vinovat de nimic?” 

RADU: În seara aceea, acolo, nu m-a întrebat nimeni... 

INTERPRETA: In teatru, pe scenă, te vor întreba. 

RADU: Şi dacă refuz să răspund? 

INTERPRETA: Refuzând, vor înţelege că nu te crezi 
îndeajuns de vinovat. (Cu o ironie — fără voia ei, tristă.) 
Şi nu te crezi vinovat, vor înţelege şi asta, numai 

pentru că moartea Janei s-a produs atunci când dum- 
neata — nu-i aşa? — acceptaseşi intervenţia, când 
sonda fusese salvată şi, în sfârşit, numai ca o con- 
secinţă indirectă a dramei. 

RADU: De ce mi-o spui? 

INTERPRETA: O reprezint pe Jana. Răspund de intervenţie. 
Şi tocmai pentru că răspund: ce s-ar întâmpla dacă am 
admite, fie şi pentru o singură clipă, că Jana a murit 
direct şi evident ca urmare a amânării intervenţiei? 

RADU: Dar s-a întâmplat totuşi altfel! Şi-n faţa legilor... 

INTERPRETA: Altfel, poate, dar datorită lor! (/; cuprinde 
dintr-un gest pe Teiu, Pandele, Cristea, ca şi pe toți cei 
din sală.) Şi numai datorită lor, în faţa legilor, azi, n-ai 
aparent nici o vină. Şi pentru că ai trecut şi dumneata 
printr-o dramă, pentru că ai pierdut-o pe Jana, vei fi 
chiar, cine ştie, compătimit. Ţi-ar plăcea să fii? 

RADU: Eşti o interpretă ciudată. 

INTERPRETA: În dezacord cu rolul. 

RADU: Nu înţeleg... 

INTERPRETA: In locul Janei, nu te-aş fi iubit niciodată! Sau 
nu te-aş mai fi iubit azi, acum, aici, când vrei să-ţi 
ascunzi vinovăția. Şi dacă Jana ar fi trăit... 

RADU: Ce vrei să spui? 

INTERPRETA: Te-ar fi chemat şi ea aici, în faţa lor (spre 
spectatori), şi le-ar fi spus (/e spune): judecaţi-l! 
Spuneţi-i că-i vinovat! Şi că judecata dumneavoastră e 
aspră, tocmai pentru a-l ajuta, pentru că avem în- 
credere în el, pentru că în fiecare dintre noi sunt 2—3 
picături de petrol. 

PANDELE (s-a apropiat de interpretă ca pentru a-i face o 
destăinuire): Poate că acolo, la dumneavoastră, la 
teatru, Jana ar trebui totuşi să rămână în viaţă. 

INTERPRETA: Acolo, da. Acolo va rămâne. Pentru că la noi, 
acolo, mor numai oamenii de care te înstrăinezi şi te 
desparţi sufleteşte, şi mor, mai ales, atunci când îi uiţi 
încă înainte de a fi plecat de la teatru. 

CRISTEA (ca şi la început): Pentru mine, Jana trăieşte şi 
azi. Şi-i aceeaşi fată plină de viaţă, săritoare, puţin 
băieţoasă... 

FLORICEL: lar eu vă spun doar atât: albul era parcă 
anume făcut pentru ea. Şi chiar atunci, în ultima zi, era 
îmbrăcată într-o rochie albă, pe talie, cu pliuri... 

PANDELE: Şi cum se va termina piesa? 

INTERPRETA: Dumneata vei veni lângă mine şi-mi vei 
şopti: „Am făcut o descoperire!” 

PÂNDELE (conformându-se): Am făcut o descoperire... 

INTERPRETA: Mare? 

PANDELE: Foarte mare... (Motivul de la „Ce s-ar face 
fetele...”) 

INTERPRETA: Secretă? 

PANDELE: Foarte secretă... (Motivul de la „De n-ar fi 
iubirile...”) 

CRISTEA: Mai bine ai învăţa şi tu alte cântece... 

PANDELE: Dar tocmai de la cântec porneşte! 

INTERPRETA: Atunci, o ştiu... Cu iubirile... 

PANDELE: O alta... A mea! În cântecul ăsta nu-i vorba 
numai de fete... E vorba de noi... — şi nu mai râde, 
Floricel — de noi... de toţi e vorba! 

INTERPRETA (venind lingă Teiu): Şi dumneata? 

TEIU: Aşa cum v-am promis. (Îi înmânează o scrisoare.) 

INTERPRETA (deschizând-o şi apropiindu-se cu scrisoarea 
de rampă): „Mi-aţi cerut câteva cuvinte pe care să le 
transmiteţi din partea mea spectatorilor. Şi m-am tot 
gândit care anume să fie cuvintele, şi mi-am spus: 
poate aşa, mai întâi, că n-am uitat-o pe Jana... Ori, 
legând cumva de festivitatea pe care o organizase în 
ziua aceea Nata, că festivitățile noastre, cele 
adevărate, sunt altfel şi că vin aşa dinlăuntrul 


“În atenţia regiei: În condiţiile în care nu se poate realiza scena 
amintirilor Radu-Teiu, partea a treia a piesei (păstrând doar prima 
jumătate din monologul interpretei, scenele Radu-Nata, Radu-Maria 
Andone, Radu-Jana, cu respectivele intervenţii ale interpretei şi ale lui 
Teiu, inclusiv finalul — scrisoarea) se uneşte cu partea a doua. 

sufletului, atunci când simţi că ai făcut şi tu ceva ca 
cele 2—3 picături de petrol din adâncul oamenilor să 
iasă la lumină. Şi-ar mai rămâne, poate, şi sfârşitul 
poveştii! Radu Andone e şi astăzi la noi... Şi n-a uitat... 
Nu va uita niciodată cele întâmplate atunci. Pândele s-a 
înscris la seral... Cântă, el, tot aşa, despre dragoste, dar 
durerea-i durere! Cristea, azi-mâine, asta-i viaţa, iese la 
pensie, dar facem împreună protest la ministru să ne 
primească înapoi... Cât despre mine, cum mă ştiţi, cu 
intervenţiile, că dacă asta ai învăţat, asta faci! lar 
despre Nata, dacă o fi să vă întrebe careva, spuneţi-i 
că-i de la sine înţeles că povestea Natei ar fi, de fapt, o 
altă poveste.” 

TEIU (ca o completare a scrisorii): Şi încă ceva; la urmă de 
tot, întrebaţi-i: dumneavoastră fiind în locul Janei, ştiind 
că vă stă în putere să preveniţi o erupție şi să salvaţi 
vieţile unor oameni, ce aţi fi făcut? 


---- CORTINA ---- 

